
转讜住驻讜转





	谞驻诇讛 讗讬谞讜 讞讜讝专 讜讘讜谞讛 讗讜转讛. 讛砖转讗 住''讚 讚讘讬转 砖讘谞讛 讘讝诪谉 砖讘讛诪''拽 拽讬讬诐 讜谞驻诇讛 讞讜讝专 讜讘讜谞讛 讜讻砖诇拽讞 讞爪专 讛诪住讜讬讚转 讛专讬 讝讜 讘讞讝拽转讛 讚讻诇 讝诪谉 砖讛讬讗 拽讬讬诪转 讬砖 诇谞讜 诇转诇讜转 砖讘讛讬转专 注砖讛 讘讝诪谉 砖讘讛诪''拽 拽讬讬诐 讗讘诇 讻砖谞驻诇讛 转诇讬谞谉 砖讘讗讬住讜专 谞注砖讬转 诇讗讞专 讞讜专讘谉 讜诪砖''讛 驻专讬讱 讗专讘 讛讜谞讗 讗诪讗讬 讞讜讝专 讜讘讜谞讛 讗讜转讛 讻讬讜谉 讚谞驻诇讛 讗讬转 诇谉 诇诪讬转诇讬 砖讘讗讬住讜专 讛讜爪讬讗 讜诪砖谞讬 讗讬住讜专讗 砖讗谞讬 讚讗驻讬' 讜讚讗讬 谞讘谞讛 讘讛讬转专 讻讬 谞驻诇讛 讗住讜专 诇讘谞讜转讛 讜诇住讬讬讚: 诪讬诐 诇讗 谞砖转讛 [讜讻讜'] 砖转拽讜. 讜讗''转 讗诪讗讬 诇讗 讗讛讚专讜 讚讗驻砖专 讘诪讬 讘讜专讜转 讚驻住讜诇讬谉 诇谞讬住讜讱 讻讚诪砖诪注 讘住讜讻讛 (讚祝 诪讞.) 讜讗讜诪专 专''讬 讚讚讘专 讚讛讜讬 诪诪讬谉 砖注讜砖讬谉 讘讜 谞讬住讜讱 讞砖讬讘 讻诪讜 讚讘专 注爪诪讜 讚讗讬 诇讗讜 讛讻讬 转拽砖讛 讚讬砖转讜 讬讬谉 诪讘讜砖诇 讚驻住讜诇 诇谞住讻讬诐 讜讗讬谉 诇讛拽砖讜转 讚讗驻砖专 讘诪讬 转讜转讬诐 讜讬讬谉 转驻讜讞讬诐 砖诇讗 讛讬讜 讬讻讜诇讬谉 诇住讘讜诇 砖诇讗 诇砖转讜转 讘诇讗 诪讬诐: 讚讬谉 讛讜讗 砖谞讙讝讜专 注诇 注爪诪谞讜 砖诇讗 诇讬砖讗 谞砖讬诐. 转讬诪讛 讛讻转讬讘 驻专讜 讜专讘讜 讜砖诪讗 注诇 讗讜转谉 砖讻讘专 拽讬讬诪讜 驻专讬讛 讜专讘讬讛 拽讗诪专 讜讛讬讬谞讜 讝专注讜 砖诇 讗讘专讛诐 讻诇讛 砖诇讗 讬讜诇讬讚 讗诇讗 讘谉 讜讘转: 诪讜讟讘 砖讬讛讬讜 砖讜讙讙讬谉 讜讗诇 讬讛讬讜 诪讝讬讚讬谉. 讘讚讘专 砖讗讬谉 讬讚讜注 讗诐 讬拽讘诇讜 讻砖谞诪讞讛 讘讛谉 讗诐 诇讗讜 爪专讬讱 诇诪讞讜转 讻讚诪讜讻讞 讘驻' 讘诪讛 [讘讛诪讛] (砖讘转 讚祝 谞讛. 讜砖诐 讚''讛 讜讗注''讙) 讚讗诪专讛 诪讚转 讛讚讬谉 讗诐 诇驻谞讬讱 讙诇讜讬 诇驻谞讬讛诐 诪讬 讙诇讜讬 讜谞注谞砖讜 讗讘诇 讘讚讘专 砖讗谞讜 讬讜讚注讬诐 讘讘讬专讜专 砖诇讗 讬拽讘诇讜 讗诪专讬谞谉 诪讜讟讘 砖讬讛讬讜 砖讜讙讙讬谉 讜讻讜':





专讘讬谞讜 讙专砖讜诐

讻讬讜谉 讚讞讝讬 讚诪注讻讘讬. 诇讛讗讬 讗诪专 砖"诪 讚诇讗 谞讬讞讗 诇讛讜 讜诪砖讜诐 讬拽专讗 讚讬讚讬 砖转拽讜:



讗讬讘注讬讗 诇讛讜 讻谞住 诇转讜讱 砖诇讜 讜诇讗 讛讜爪讬讗. 讝讬讝讬谉 讘讗讜转讛 驻注诐 讘讗讜转讛 讻谞讬住讛 诪讛讜 砖讬讞讝讜专 讜讬讜爪讬讗 诇讗讞专 讝诪谉. 诪讬 讗诪专讬' 讻讬讜谉 讚诇讗 讛讜爪讬讗 讘转讞诇讛 讘讛讛讬讗 讻谞讬住讛 讜讬转专讛 诇讘谞讬 专讛"专 讗讬 诇讗:



专' 讬讜讞谞谉 讗诪专. 诇专砖讜转讜 诪讜爪讬讗 讘讛 讝讬讝讬谉 讻诇 讝诪谉 砖讬专爪讛. 讜专讬砖 诇拽讬砖 讗诪专 讻谞住 讜诇讗 讛讜爪讬讗 诇讗诇转专 讗讬谞讜 诪讜爪讬讗 砖讜讘:



诇讛讞讝讬专 讻转诇讬诐 诇诪拽讜诪谉. 讻诪讜 砖讛讬讛:



讗讘诇 专讛"专 诪爪专 砖讛讞讝讬拽讜 讘讜 [专讘讬诐]. 砖讻讘专 讚砖讬谉 讘讗讜转讛 讻谞讬住讛:



讛"诪. 讚讗住讜专 诇拽诇拽诇讜 讛讬讻讗 讚诇讬讻讗 专讜讜讞讗 讟驻讬 讘专讛"专:



讗讬谉 诪讻讬讬专讬谉. 砖讗讬谉 注讜砖讬谉 爪讬讜专 诪谉 讛住讬讚 注爪诪讜 讻诪讜 砖注讜砖讬谉 讘谞讗讬谉:



讗讬谉 诪驻讬讬讞讬谉. 砖讗讬谉 诪诇讘讬谉 讛讘讬转 诇讗讞专 砖诪爪讜讬专 讘讝诪谉 讛讝讛 诪驻谞讬 讗讬讘讜诇 讘讛诪"拽:



讗讬谉 讞讜讝专 讜讘讜谞讛 讗讜转讛. 讘讗讜转讜 住讬讚 讜讻讬讜专:



讗讬住讜专讗 砖讗谞讬. 砖讗住专讜 讞讻诪讬诐 诪驻谞讬 讗讬讘讜诇:



讗讘诇 讗诐 (讻谉) 注讬专讘 讘讜 讞讜诇. 砖诇讗 讬讛讗 诇讘谉 讻诇 讻讱:



讛专讬 讝讛 讟专讻住讬讚. 讛砖讘讬讞讜 诪驻谞讬 砖讗注"驻 砖砖讞讜专 讻诪注讟 谞注砖讛 讞讝拽 讜谞讚讘拽 讘讬讜转专:



讗驻砖专 讘驻讬专讜转 讗讞专讬诐. 砖诇讗 讛讬讜 诪讘讬讗讬谉 讘讻讜专讬诐 讗诇讗 诪砖讘注转 讛诪讬谞讬谉:



砖转拽讜. 砖讗"讗 诇讞讬讜转 讘诇讗 诪讬诐:



讘诪讗专讛 讗转诐 谞讗专讬诐. 讻砖讗转诐 讙讜讝专讬诐 诪讗专讛 讙讝专讛 讜讗讜转讬 讗转诐 拽讜讘注讬谉 讘讛诐 讘讛住讻诪转讻诐. 讗讬 讗讬讻讗 讛讙讜讬 讻讜诇讜 砖讬讻讜诇讬谉 诇注诪讜讚 讘讛 讗讬谉. 诪拽讜讬诪转 讛讙讝讬专讛 讜讗讬 诇讗 诇讗:



讘转 爪讚注讗. 讗)讗讜诇讬 爪"诇 砖诇讗 转注讘讬专 爪讚注讗 讘砖专拽 讻讚讬 砖转讬驻讜诇 诪诪谞讛 砖注专.砖诇讗 转讝讘讬谉 爪讚注讗 讘砖专拽 砖诇讗 转讬转驻讜专 诪诪谞讛 砖讬注专:



讻谞讙讚 讛驻转讞. 讻讚讬 砖转讛讗 谞专讗讛:



诇砖讘讜注 讛讘谉. 砖注讜砖讬谉 诇住讜祝 砖讘注讛:



砖讬讛讬讜 砖讜讙讙讬谉. 砖讬讘讟诇讜 讗讜转讜 讚讬谉 讘砖讜讙讙 讜讗诇 讬讛讬讜 诪讝讬讚讬谉 砖讗诐 谞讙讝讜专 讙讝讬专讛 讬讛讬讜 诪讘讟诇讬谉 讗讜转讛 讘诪讝讬讚 砖诇讗 讬讛讬讜 讬讻讜诇讬谉 诇注诪讜讚 讘讛 砖诇讗 诇讬砖讗 讗砖讛:
讛讚专谉 注诇讱 讞讝拽转 讛讘转讬诐





讛诪讗讬专讬

转诇诪讬讚 讞讻诐 讗祝 诇讻转讞诇讛 讗住讜专 诇讛注诪讬讚 注谞驻讬讜 注诇 讚专讱 砖讬讻砖诇讜 讘讜 讘谞讬 专砖讜转 讛专讘讬诐 讜讗诐 讛讬讛 住讘讜专 砖讬讛讗 谞讜讞 诇讘谞讬 专砖讜转 讛专讘讬诐 讘讻讱 讻讚讬 砖讬谞讜讞讜 转讞转讬讜 讘爪诇 诪注诪讬讚 注讚 砖讬诪讞讜 讘讬讚讜 专讗讛 砖讘谞讬 专砖讜转 讛专讘讬诐 诪专谞谞讬诐 注诇 讗讞专 砖讬砖 诇讜 讙诐 讻谉 讗讬诇谉 讛谞讜讟讛 诇专砖讜转 讛专讘讬诐 讜讞住讬诐 注诇 讻讘讜讚讜 砖诇讗 诇专谞谉 注诇 砖诇讜 讬拽讜抓 讜讻诇 砖讻谉 讗诐 讘讗讜 诇驻谞讬讜 诇讚讬谉 注诇 讗讜转讜 讗讞专 砖爪专讬讱 诇讜 诇拽讜抓 讗转 砖诇讜 拽讜讚诐 砖讬讙诪讜专 讛讚讬谉 注诇 讗讜转讜 讗讞专 拽砖讟 注爪诪讱 讜讗讞"讻 拽砖讟 讗讞专讬诐:



讝讛 砖讘讬讗专谞讜 讘诪讬 砖专爪讛 诇讛讜爪讬讗 讝讬讝讬谉 讜讙讝讜讝讟专讗讜转 砖讬讛讗 讻讜谞住 诇转讜讱 砖诇讜 讗诐 讻谞住 讜诇讗 讛讜爪讬讗 讛专讬 讝讛 诪讜爪讬讗 讻诇 讝诪谉 砖讬专爪讛 讜诪"诪 讗诐 谞诪诇讱 注诇 诪讛 砖注砖讛 讜专爪讛 诇讛讞讝讬专 诇诪拽讜诪谉 讗讬谞讜 诪讞讝讬专 砖讻讘专 讛讞讝讬拽讜 讘谞讬 专砖讜转 讛专讘讬诐 注诇 讗讜转讜 专讬讜讞 诇讛讬讜转讜 诇讛诐 讻注讬谉 住讬诪讟讗 讜诪爪专 砖讛讞讝讬拽讜 讘讜 专讘讬诐 讻讘专 讗诪专讜 砖讗住讜专 诇拽诇拽诇讜 讜讗住讜专 讝讛 驻讬专砖讜 讘讜 讗住讜专 诪谉 讛讚讬谉 专"诇 砖诪注讻讘讬谉 注诇讬讜 讜诪住诇拽讬谉 讗讜转讜 砖讛专讬 讗讬谉 讞讝拽讛 注诇 讘谞讬 专砖讜转 讛专讘讬诐:



诪讛 砖讘讬讗专谞讜 讘诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 砖讛讬讗 讘讞讝拽转讛 诇讗 住讜祝 讚讘专 砖讗讬谉 诪住诇拽讬谉 讗讜转诐 讗诇讗 讗祝 讗诐 谞驻诇讜 讞讜讝专 讜诪注诪讬讚谉 讜讗驻讬诇讜 谞驻诇讜 讻转诇讬 讛讞爪专 讞讜讝专 讜讘讜谞讛 讜诪注诪讬讚谉:



诪砖讞专讘 讘讬转 讛诪拽讚砖 讗住专讜 砖诇讗 诇住讜讚 讜诇讻讬讬专 讜诇爪讜专 爪讜专讜转 讘讘讬转讜 讗讜 讘讞爪专讜 讗讜 讚讘专 砖讗讬谞讜 转讜注诇转 讘谞讬谉 讗诇讗 讬驻讜讬 讜谞讜讬 讜诪"诪 讗诐 诇拽讞 讞爪专 诪住讜讬讬讚转 讜诪讻讜讬讬专转 讜诪爪讜讬讬专转 讘爪讜专讜转 讛专讬 讝讜 讘讞讝拽转讛 讗诇讗 砖讗诐 谞驻诇讛 讗讬谞讜 讞讜讝专 讜讘讜谞讛 讗讜转讛 注诇 讗讜转讜 讛爪讚 讗讗"讻 讘砖讬讜专 讻诪讜 砖讬转讘讗专 诇诪讟讛 讜讻谉 讗诐 谞讟砖讟砖讜 讛爪讜专讜转 讜讬砖 诪驻专砖讬诐 诪讻讞 住讜讙讬讗 讝讜 砖讗诐 注讬专讘 讘讜 讞讜诇 讗讜 转讘谉 讗讬谞讜 爪专讬讱 诇砖讬讬专 讻诇诇:



讜讻谉 爪专讬讱 诇讝讻讜专 讗转 讬专讜砖诇诐 讘讻诇 砖诪讞讛 讜砖诪讞讛 讜诇诪注讟 讘讻诇谉 诇讝讻讬专转 讛讞讜专讘谉 讻诪讜 砖谞讗诪专 讗诐 诇讗 讗注诇讛 讗转 讬专讜砖诇诐 讜讻讜' 讜诪"诪 讗讬谉 注讜砖讬谉 讗诇讗 讘讻讚讬 砖讛爪讘讜专 讬讻讜诇讬谉 诇注诪讜讚 讘讻讱 砖讗诇讜 讗谞讜 讘讗讬诐 讘讛 讘诪讚转 讛讚讬谉 讛讬讛 诇谞讜 诇讙讝讜专 注诇 注爪诪谞讜 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 讗诇讗 砖谞住讙祝 注爪诪谞讜 讘讻诇 诪讬谞讬 住讬讙讜驻讬诐 讗诇讗 砖讗讬谉 讙讜讝专讬谉 讙讝专讛 注诇 讛爪讘讜专 讗讗"讻 讬讻讜诇讬谉 诇注诪讜讚 讘讛 讜讗祝 拽讚诪讜谞讬谞讜 讛讬讜 讗讜诪专讬诐 诪砖谞讙讝专讜 注诇讬谞讜 讙讝专讜转 诇讘讟诇 转诇诪讜讚 转讜专讛 讜诪爪讜转 讜讗讬谉 诪谞讬讞讬谉 讗讜转谞讜 诇讬讻谞住 诇砖讘讜注 讛讘谉 讚讬谉 讛讜讗 砖谞讙讝讜专 注诇 注爪诪谞讜 砖诇讗 诇讬砖讗 讗砖讛 讜砖诇讗 诇讛讜诇讬讚 讘谞讬诐 讜谞诪爪讗 讝专注讜 砖诇 讗讘专讛诐 讗讘讬谞讜 讻诇讛 讗诇讗 讛谞讞 诇讛诐 诇讬砖专讗诇 讬注砖讜 专爪讜谉 拽讜谞诐 讜讬注砖讛 砖诇讬砖 诪讛 砖讛讜砖诇砖 讘讬讚讜 讜讘讛讚讬 讻讬讘砖讬 讚专讞诪谞讗 诇诪讛 诇谉 讗诇讗 讛专讬 讗谞讜 诪拽讜讬诐 讜诪爪驻讬诐 诇诪讚转 专讞诪讬讜 讜讗讬讛讬 讗讚讬讚讛 注讘讚讗:



讗祝 讻砖讞专讘 讛讘讬转 讘讗讞专讜谞讛 专讘讜 驻专讜砖讬诐 讘讬砖专讗诇 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 谞讬讟驻诇 诇讛诐 专' 讬讛讜砖注 讗诪专 诇讛诐 讘谞讬 讝讜 诪谞讬谉 诇讻诐 讗诪专讜 谞讗讻诇 讘砖专 砖诪诪谞讜 诪拽专讬讘讬谉 注诇 讙讘讬 讛诪讝讘讞 讜注讻砖讜 讘讟诇 谞砖转讛 讬讬谉 砖诪诪谞讜 诪谞住讻讬谉 注诇 讙讘讬 诪讝讘讞 讜注讻砖讜 讘讟诇 讗诪专 诇讛诐 讗"讻 诇讛诐 诇讗 谞讗讻诇 砖讻讘专 讘讟诇讜 诪谞讞讜转 讗祝 讛诐 讛砖讬讘讜 讬驻讛 讗诪专转 讜讗驻砖专 诇谞讜 讘驻讬专讜转 讗诪专 诇讛诐 驻讬专讜转 诇讗 谞讗讻诇 砖讻讘专 讘讟诇讜 讘讻讜专讬诐 讗祝 讛诐 讛砖讬讘讜 讬驻讛 讗诪专转 讜讗驻砖专 诇谞讜 讘驻讬专讜转 砖诇讗 诪砖讘注转 讛诪讬谞讬谉 注讚 砖讗诪专 诇讛诐 诪讬诐 诇讗 谞砖转讛 砖讻讘专 讘讟诇 谞住讜讱 讛诪讬诐 讜砖转拽讜 讗诪专 诇讛诐 讘谞讬 讘讗讜 讜讗讜诪专 诇讻诐 砖诇讗 诇讛转讗讘诇 讻诇 注讬拽专 讗讬 讗驻砖专 砖讻讘专 谞讙讝专讛 讙讝专讛 诇讛转讗讘诇 讬讜转专 诪讚讗讬 讗讬 讗驻砖专 砖讗讬谉 讙讜讝专讬谉 讙讝专讛 注诇 讛爪讘讜专 讗讗"讻 专讜讘 爪讘讜专 讬讻讜诇讬谉 诇注诪讜讚 讘讛 讗诇讗 讻讱 讗诪专讜 讞讻诪讬诐 住讚 讗讚诐 讗转 讘讬转讜 讘住讬讚 讜诪砖讬讬专 讘讜 讚讘专 诪讜注讟 讜讛讜讗 讗诪讛 注诇 讗诪讛 讜讻谞讙讚 讛驻转讞 注讜砖讛 讗讚诐 讻诇 爪专讻讬 住注讜讚讛 讜诪砖讬讬专 讚讘专 诪讜注讟 诪谉 讛爪专讬讱 诇讛 注讚 砖讬专讙讬砖讜 讛讗讜讻诇讬诐 讘讞住专讜谉 讗讜转讜 讚讘专 讜讻谉 注讜砖讛 讗砖讛 转讻砖讬讟讬讛 讜诪砖讬讬专转 讚讘专 诪讜注讟 讜讻谉 讘讻诇 讛砖诪讞讜转 讜讻谉 诪谞讬讞讬谉 讗驻专 诪拽诇讛 讘专讗砖讬 讞转谞讬诐 讜讘诪拽讜诐 转驻诇讬谉 砖谞讗诪专 诇砖讜诐 诇讗讘诇讬 爪讬讜谉 诇转转 诇讛诐 驻讗专 转讞转 讗驻专 讜讻诇 讛诪转讗讘诇 注诇 讬专讜砖诇诐 讝讜讻讛 讘砖诪讞转讛 砖谞讗诪专 砖诪讞讜 讗转 讬专讜砖诇诐 讜讙讬诇讜 讘讛 讻诇 讗讜讛讘讬讛 砖讬砖讜 讗转讛 诪砖讜砖 讻诇 讛诪转讗讘诇讬诐 注诇讬讛:



讜谞砖诇诐 讛驻专拽 转"诇:





讬讚 专诪"讛

专驻讞. 专讘讬 讬谞讗讬 讛讜讛 诇讬讛 讛讛讜讗 讗讬诇谉 讛谞讜讟讛 诇专砖讜转 讛专讘讬诐 讛讜讛 (讜)讛讛讜讗 讙讘专讗 讚讛讜讛 诇讬讛 谞诪讬 讗讬诇谉 讚讛讜讛 谞讜讟讛 诇专砖讜转 讛专讘讬诐 讗转讜 讘谞讬 专砖讜转 讛专讘讬诐 拽讗 诪注讻讘讬 注诇讬讛 讚讛讛讜讗 讙讘专讗 讚讗转讬 诇拽诪讬讛 讚专讘讬 讬谞讗讬 讗诪专 诇讬讛 讝讬诇 讛讗讬讚谞讗 讜转讗 诇诪讞专 砖讚专 专' 讬谞讗讬 拽爪讬讬讛 诇讚讬讚讬讛 诇诪讞专 讗诪专 诇讬讛 讝讬诇 拽讜抓 讗诪专 诇讬讛 诪专 谞诪讬 讗讬转 诇讬讛 讗诪专 诇讬讛 讝讬诇 讞讝讬 讗讬 拽讗讬抓 拽讜抓 讜讗讬 诇讗 [诇讗] 转讬拽讜抓. 讜讚讬讬拽讬谞谉 诪注讬拽专讗 诪讗讬 住讘专 讜诇讘住讜祝 诪讗讬 住讘专 诪注讬拽专讗 住讘专 谞讬讞讗 诇讛讜 诇讘谞讬 专砖讜转 讛专讘讬诐 讚讬转讬讘 讘讟讜诇讬讛 讻讬讜谉 讚讞讝讗 讚拽讗 诪注讻讘讬 砖讚专 拽爪讬讬讛 讜诇讬诪讗 诇讬讛 拽讜抓 讚讬讚讱 讜讛讚专 讗讬拽讜抓 讚讬讚讬. 讜讗住讬拽谞讗 诪砖讜诐 讚专讘讬 砖诪注讜谉 讘谉 诇拽讬砖 讚讗诪专 专讘讬 砖诪注讜谉 讘谉 诇拽讬砖 诪讗讬 讚讻转讬讘 讛转拽讜砖砖讜 讜拽讜砖讜 拽砖讜讟 注爪诪讱 讜讗讞专 讻讱 拽砖讜讟 讗讞专讬诐. 讜诇讗 转讬诪讗 讚讜拽讗 诇专砖讜转 讛专讘讬诐 讜诇诪讟讛 诪讙诪诇 讜专讜讻讘讜, 讗讘诇 诇诪讘讜讬 讻讬 讛讗讬 讙讜讜谞讗 讻讬讜谉 讚讞讝讜 诪注讬拽专讗 讜砖转拽讬 拽讬诪讗 诇讬讛 讞讝拽讛, 讚讻讬 拽讬诪讗 诇讬讛 讞讝拽讛 讛讬讻讗 讚注讘讚 诪注砖讛, 讗讘诇 讗讬诇谉 讘注讬讚谞讗 讚拽讗 谞讟注 诇讬转谞讛讜 诇注谞驻讬诐 讚诪讝拽讬 诇讛讜 诇讘谞讬 专砖讜转 讛专讘讬诐, 讜讻讬 拽讗 拽讚讞讬 讘转专 讛讻讬 诪诪讬诇讗 拽讗 拽讚讞讜 讜诇讗 拽讗 注讘讬讚 诪注砖讛, 讜讗诪讟讜诇 讛讻讬 诇讗 拽讬诪讗 诇讬讛 讞讝拽讛:



专驻讟. 讛专讬 讗诪专讜 讗讘诇 讗诐 专爪讛 讻讜谞住 诇转讜讱 砖诇讜 讜诪讜爪讬讗 讝讬讝讬谉 讜讙讝讜讝讟专讗讜转 讗讬讘注讬讗 诇讛讜 讻谞住 讜诇讗 讛讜爪讬讗 诪讬讚 诪讛讜 砖讬讞讝讜专 讜讬讜爪讬讗. 讜讗住讬拽谞讗 诇讛讜爪讬讗 讝讬讝讬谉 讜讙讝讜讝讟专讗讜转 讚讻讜诇讬 注诇诪讗 诇讗 驻诇讬讙讬 讚诪讜爪讬讗 讻讬 驻诇讬讙讬 诇讛讞讝讬专 讻转诇讬谉 诇诪拽讜诪谉 专讘讬 讬讜讞谞谉 讗诪专 讗讬谞讜 诪讞讝讬专 诪砖讜诐 讚专讘 讬讛讜讚讛 讚讗诪专 专讘 讬讛讜讚讛 诪爪专 砖讛讞讝讬拽讜 讘讜 专讘讬诐 讗住讜专 诇拽诇拽诇讜 专讬砖 诇拽讬砖 讗诪专 诪讞讝讬专 讛谞讬 诪讬诇讬 讛讬讻讗 讚诇讬讻讗 专讜讞讗 诇讘谞讬 专砖讜转 讛专讘讬诐 讛讻讗 讛讗 讗讬讻讗 专讜讞讗. 讜拽讬诪讗 诇谉 讻专讘讬 讬讜讞谞谉 讚讗住专 讗驻讬诇讜 讛讬讻讗 讚讗讬讻讗 专讜讜讞讗.



讜砖诪注讬谞谉 诪讬谞讛 讚讗驻讬诇讜 专讘讬 讬讜讞谞谉 诇讗 拽讗诪专 讗诇讗 诇专砖讜转 讛专讘讬诐, 讚砖讬讬讱 讟注诪讗 讚诪爪专 砖讛讞讝讬拽讜 讘讜 专讘讬诐, 诪讻诇诇 讚讗讬 诇讗 拽讗讬 讗诇讗 讗诪爪专讗 讚讬讞讬讚 诪讞讝讬专 讻转诇讬诐 诇诪拽讜诪谉. 讜诪讗讬 砖谞讗 诪专讘 注谞谉 讚讗讛讚专 讙讜讚讗 讘讗专注讗 讚诇讗讜 讚讬诇讬讛 (诇注讬诇 讘讘讗 讘转专讗 诪讗,讗) 讚拽讗诪专 诇专讘 谞讞诪谉 讛讗 讗讞讬诇 讚讗转讗 讜住讬讬注 讘讙讜讚讗 讘讛讚讗讬, 讜拽讗诪专 诇讬讛 专讘 谞讞诪谉 诪讞讬诇讛 讘讟注讜转 讛讜讗讬, 讚砖诪注转 诪讬谞讛 讚讗讬 讛讜讛 讬讚注 讛讜讬讗 讞讝拽讛 讜转讜 诇讬转 诇讬讛 诇讗讛讚讜专讬 讙讜讚讗 诇讚讜讻转讬讛. 砖讗谞讬 讛转诐, 讚专讘 注谞谉 讚拽讗 讘注讬 诇讗讞讝讜拽讬 讘讗专注讗 讚讞讘专讬讛 讗讬讛讜 讛讜讗 讚讛讚专 讙讜讚讗 讘讗专注讗 讚诇讗讜 讚讬诇讬讛, 讜讗讬 诇讗讜 讚诇讗 讬讚注 诪住转诪讗 讻讬 讗讛讚专 讗讚注转讗 讚谞驻砖讬讛 讛讜讗 讚讗讛讚专, 讜讻讬 住讬讬注讬讛 诪讗专讬 讗专注讗 谞诪讬 诪住转诪讗 讗讚注转讗 讚诪专讬 讙讜讚讗 讚讗讛讚专讬讛 诇讙讜讚讗 讛转诐 讛讜讗 讚诪住讬讬注, 讜讗诪讟讜诇 讛讻讬 讻讬 讬讚注 讘讬讛 讜住讬讬注讬讛 讛讜讬讗 诪讞讬诇讛 讜拽讬诪讗 诇讬讛 讞讝拽讛 诇讗诇转专 讻砖讗专 讞讝拽讜转 讚谞注诇 讙讚专 驻专抓 讻诇砖讛讜讗, 讚讻讬讜谉 讚注讘讬讚 诪讞讝讬拽 诪注砖讛 讜住讬讬注讬讛 诪专讬讛 讗专注讗 讗讛谞讬 住讬讜注讬 讚诪专讬 讗专注讗 诇讙诇讜讬讬 讚注转讬讛 讚谞讬讞讗 诇讬讛 讚诇讬拽谞讬 诪讞讝讬拽 讜讗讛谞讬 诪注砖讛 讚诪讞讝讬拽 诇诪拽谞讬 诇谞驻砖讬讛. 讗讘诇 讛讻讗 讚诪讞讝讬拽 诇讗 注讘讚 讜诇讗 诪讬讚讬 诇诪拽谞讬 讘讬讛, 诇讗 诪讛谞讬 诪注砖讛 讚诪专讬 讗专注讗 诇诪讛讜讬 讞讝拽讛 诇讗拽谞讜讬讬 诇讬讛 诇讘专 诪爪专讬讛, 讚诇讗 讗砖讻讞谉 讞讝拽讛 讚诪讞讝讬拽 讗讬谞讬砖 讻讚驻专讬砖谞讗 讗诇讗 讗拽谞讜讬讬 诇讗讞专讬谞讬 诪讬讚讬 讚诇讬转 诇讛讜 讝讻讜转讗 讘讙讜讜讛 讻诇诇. 讜讻讬 转讬诪讗 讜诇讛谞讬 诪注砖讛 讚诪专讬 讗专注讗 讚讻谞住 诇转讜讱 砖诇讜 诇讙诇讜讬讬 讚注转讬讛 讚谞讬讞讗 诇讬讛 诇讗拽谞讜讬讬 诇讬讛 诇讘专 诪爪专讬讛 讜诇拽谞讬 讘专 诪爪专讬讛 讻砖讗专 讞讝拽讜转 讚注诇诪讗 讚注讘讬讚 讘讛 讘转专 讛讻讬, 砖讗谞讬 讛讻讗 讚讻讬讜谉 讚诪专讬 讗专注讗 诪讚注转讗 讚谞驻砖讬讛 注讘讚 讜诇讗讜 诇讚注转讬讛 讚诪讞讝讬拽 拽讗 注讘讬讚, 讙诇讜讬 讚注转讗 谞诪讬 诇讗 讛讜讬讗, 讚讗讬诪讜专 诇爪讜专讱 谞驻砖讬讛 讜转讜 诇讗 讛讜讗 讚砖讬讬专讬讛 诇讛讛讜讗 诪拽爪转 讗讘专讗讬 诇诪注讘讚 讘讬讛 诪讬讚讬 讗讞专讬谞讗, 讗讬 谞诪讬 诇讚讬谞讗 讚讘专 诪爪专讗, 讻讬 讛讬讻讬 讚讬讻讬诇 诇注讬讜诇讬讛 诪讬谞讬讛 讞讚 转诇诐 诇讗专注讬讛 [讗]讞讚 诪爪专讗. 讜诪讗讬 砖谞讗 诪讘讬转 住转讜诐 讚拽讬诪讗 诇谉 讚讻讬 驻专抓 讘注诇讬讜 讗转 驻爪讬诪讬讜 讗讬谉 诇讜 讗专讘注 讗诪讜转, 讜讗注"讙 讚诪讚注转讗 讚谞驻砖讬讛 注讘讬讚 讜诇讗 注讘讚讬 讘讬讛 讘谞讬 讞爪专 诪注砖讛 讚转讬拽讜诐 诇讛讜 讞讝拽讛 讘讛讻讬, 砖讗谞讬 讛转诐, 讚讛谞讱 讗专讘注 讗诪讜转 诪讻讞 讛讛讜讗 驻讬转讞讗 讛讜讗 讚拽谞讜 诇讬讛, 讜讻讬讜谉 讚驻专抓 讗转 驻爪讬诪讬讜 住诇讜拽讬 住诇拽讛 诇讝讻讜转讬讛 [讚]讛讛讜讗 驻讬转讞讗 诪讛讗讬 讞爪专, 讗讘诇 讛讻讗 讚讛讗讬 讗专注讗 诇讗讜 诪讻讞 讛讗讬 讻讜转诇 讛讜讗 讚拽谞讬讗 诇讬讛 诇诪专讛, 讗祝 注"讙 讚讻谞住 诇转讜讱 砖诇讜 谞诪讬 诇讗 诪住转诇拽 诪讛讛讜讗 诪拽爪转 讚砖讘拽讬讛 讞讜抓 诇讻讜转诇 讘讛讻讬谉:



专爪. 讛专讬 讗诪专讜 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛 讗诪专 专讘 讛讜谞讗 讜讗诐 谞驻诇讛 讞讜讝专 讜讘讜谞讛 讗讜转讛. 讜讟注诪讗 讚诪讬诇转讗, 讚讻讬讜谉 讚讻讬 谞驻诇讛 讛专讬 讝讜 讘讞讝拽转讛 讻讬 谞驻诇讛 谞诪讬 讘讞讝拽转讛 拽讬讬诪讗 讚讛注诪讚 讚讘专 注诇 讞讝拽转讜. 讜讛讜讗 讛讚讬谉 谞诪讬 讛转诐 (诇注讬诇 讘讘讗 讘转专讗 讻讙,讗) 讙讘讬 砖讜讘讱, 讚拽转谞讬 讗诐 诇拽讞讜 讗驻讬诇讜 讘讬转 专讜讘注 讛专讬 讛讜讗 讘讞讝拽转讜, 讗诐 谞驻诇 讞讜讝专 讜讘讜谞讛 讗讜转讜, 讚转专讜讬讛讜 讞讚 讟注诪讗 谞讬谞讛讜, 讚讻讬讜谉 讚讗讬转讞讝拽 讗讬转讞讝拽, 讜讛讜讗 讛讚讬谉 诇砖讗专 讞讝拽讬 讚谞讝拽讬谉. 讜讻讬 转讬诪讗 诪讬 讚诪讬, 讛讻讗 讙讘讬 讝讬讝讬谉 讜讙讝讜讝讟专讗讜转 讗讬诪讜专 讻讜谞住 诇转讜讱 砖诇讜 讛讜讛 讛讬诇讻讱 讗注"讙 讚谞驻诇讛 谞诪讬 诇讗 诪讬转专注讗 讞讝拽转讬讛, 讗讘诇 讙讘讬 讛注讜砖讛 砖讜讘讱 讘转讜讱 讞诪砖讬诐 讗诪讛 诇砖讚讛 讞讘讬专讜 讚拽转谞讬 讗诐 诇拽讞讜 讗驻讬诇讜 讘讬转 专讜讘注 讛专讬 讛讜讗 讘讞讝拽转讜 讗诐 谞驻诇 讗讬谞讜 讞讜讝专 讜讘讜谞讛 讗讜转讜, 讚讻讬讜谉 讚讗讬转讘专专 讚诇讗讜 讻讜谞住 诇转讜讱 砖诇讜 讛讜讛 讗诇讗 诪讻讞 讞讝拽讛 拽讗转讬, 讚讗讬诪讜专 驻讬讜住讬 驻讬讬住讬讛 讗讬 谞诪讬 讗讞讜诇讬 讗讞讬诇 讘注诇 讛砖讚讛 讙讘讬讛, 讗诐 谞驻诇 讗讬谞讜 讞讜讝专 讜讘讜谞讛 讗讜转讜, 讚诇讛讗讬 砖讜讘讱 讛讜讗 讚讗讬驻讬住 诇讬讛 诇砖讜讘讱 讗讞专讬谞讗 诇讗 讗讬驻讬住 诇讬讛. 讜讚讬拽讗 谞诪讬 诪讚讗诪专讛 专讘 讛讜谞讗 诇砖诪注转讗 讚讗诐 谞驻诇讛 讞讜讝专 讜讘讜谞讛 讗讜转讛 讗讛讗 诪转谞讬转讬谉 讜诇讗 讗诪专讛 讗诪转谞讬转讬谉 讚砖讜讘讱. 诇讗 住"讚, 讚讛讗 讜讚讗讬 讻讬 诪注讬讬谞转 讘讛 砖驻讬专 讻讬 拽讬讬诪讗 讞讝拽讛 诇讛讗讬 砖讜讘讱 诇讗讜 诇砖讜讘讱 讙讜驻讬讛 讛讜讗 讚拽讬讬诪讗 讞讝拽讛 讗诇讗 诇诪讗专讬讛 讛讜讗 讚拽讬讬诪讗 诇讬讛 讞讝拽讛, 讜讻讬讜谉 讚讗讞讝讬拽 讘讛讗讬 谞讝拽讗 讗讞讝讬拽, 诪讛 诇讬 (诇)诪讝讬拽 诇讬讛 注诇 讬讚讬 讛讗讬 砖讜讘讱 诪讛 诇讬 注诇 讬讚讬 砖讜讘讱 讗讞专讬谞讗, 讗诇讜 讘注讬 讘注诇 砖讜讘讱 诇砖谞讜讬讬讛 讜诇诪讘谞讬讬讛 讘讚讜讻转讗 讗讞专讬谞讗 讚诇讗 诪拽专讘 讟驻讬 诪拽诪讗 诪讬 诇讗 砖讘拽讬谞谉 诇讬讛, 讚拽讬讬诪讗 诇谉 讻讜驻讬谉 注诇 诪讚转 住讚讜诐, 讻讬 谞驻诇讛 诪诪讬诇讗 谞诪讬 讞讚 讚讬谞讗 讛讜讗. 转讚注 讚讘讛讚讬讗 讗诪专讬谞谉 (诇注讬诇 讘讘讗 讘转专讗 讜,讗) 讗讞讝讬拽 诇讛讜专讚讬 讗讞讝讬拽 诇讻砖讜专讬 讗讞讝讬拽 诇谞讟驻讬 讗讞讝讬拽 诇砖驻讻讬 讜讗驻讬诇讜 诇爪专讬驻讗 讚讗讜专讘谞讬, 讜诇讗 诪爪讬 讗诪专 诇讬讛 诇讛讜专讚讬 讗砖转注讘讚讬 诇讱 诇讻砖讜专讬 讗讜 诇爪专讬驻讗 讚讗讜专讘谞讬 诇讗 讗砖转注讘讚讬 诇讱, 讜讻谉 讛讬讻讗 讚讘注讬 诇砖谞讜讬讬 诪谞讟驻讬 诇砖驻讻讬. 讛讻讗 谞诪讬 诇讗 砖谞讗, 讚讻讬讜谉 讚讻讬 讘注讬 诇砖谞讜讬讬 讘讬讚讬诐 诪爪讬 诪砖谞讬, 讻诇 砖讻谉 讛讬讻讗 讚谞驻讬诇 讚诪讛讚专 诇讬讛 讻讚诪注讬拽专讗. 讜讛讗讬 讚诇讗 讗砖诪注讬谞谉 专讘 讛讜谞讗 讛讻讬 讙讘讬 砖讜讘讱, 诪砖讜诐 讚讙讘讬 专砖讜转 讛专讘讬诐 讗爪讟专讬讻讗 诇讬讛, 住"讚 讗诪讬谞讗 讛讬讝讬拽讗 讚专讘讬诐 砖讗谞讬 讜讗讬 谞驻诇讛 诇讗 诪爪讬 诪讛讚专 诇讬讛 注讚 讚诪讬讬转讬 专讗讬讛 讚讛讛讜讗 诪讜讻专 讚讝讘讬谉 诇讬讛 讻讜谞住 诇转讜讱 砖诇讜 讛讜讛, 拽诪"诇 讚讗驻讬诇讜 讛讻讬 讞讜讝专 讜讘讜谞讛 讗讜转讛, 讜讻诇 砖讻谉 讙讘讬 砖讜讘讱.



讜讻讬 转讬诪讗 讜诪讗讬 砖谞讗 诪讛讛讬讗 讚讙专住讬谞谉 讘驻专拽 讛诪讜讻专 讗转 讛讘讬转 (诇拽诪谉 讘讘讗 讘转专讗 住讚,讗) 讗讛谞讬 诇讬讛 注诇 诪谞转 讚讗讬 谞驻诇讛 讛讚专 讘谞讬 诇讛, 讚砖诪注转 诪讬谞讛 讚讗讬 诇讗讜 注诇 诪谞转 讻讬 谞驻诇讛 诇讗 诪爪讬 讛讚专 讘谞讬 诇讛, 讗诇诪讗 诪爪讬 讗诪专 诇讬讛 诇讜拽讞 诇诪讜讻专 诇讛讗讬 讚讬讜讟讗 讛讜讗 讚讗砖转注讘讚讬 诇讱 诇讚讬讜讟讗 讗讞专讬转讬 诇讗 讗砖转注讘讚讬 诇讱, 砖讗谞讬 讛转诐 [讚]讘讚讬讜讟讗 讚讛讜讛 诪讝讚讘谞讗 讘住转诪讗 注住拽讬谞谉, 讚讗讬 诇讗讜 注诇 诪谞转 讻讬 诇讗 谞驻诇讛 谞诪讬 讘专砖讜转 诇讜拽讞 拽讬讬诪讗, 讜讛讗讬 讚谞拽讟 讚讗讬 谞驻诇讛 讛讚专 讘谞讬 诇讛 诪讬诇转讗 讬转讬专转讗 讛讜讗 讚讗讬爪讟专讬讱 诇讗砖诪讜注讬谞谉, 讚讗讛谞讬 讘讛 注诇 诪谞转 诇讘专 诪讙讜驻讗 讚讚讬讜讟讗 讚讜诪讬讗 讚诪注砖专, 讗讘诇 讘讚讬讜讟讗 讚讞砖讬讘讗 诇砖讬讜专讗 讘住转诪讗 诪住转诪讗 谞诪讬 讗讬 谞驻诇讛 讛讚专 讘谞讬 诇讛, 讻讚讘注讬谞谉 诇讘专讜专讬 讛转诐 讘讚讜讻转讛 (砖诐 住讬' 诇讙):



专爪讗. 诪讬转讬讘讬 讗讬谉 诪住讬讬讚讬谉 讜讗讬谉 诪讻讬讬专讬谉 讜讗讬谉 诪驻讬讬讞讬谉 讘讝诪谉 讛讝讛 诇拽讞 讞爪专 讛诪住讜讬讬讚转 讜讛诪讻讜讬讬专转 讜讛诪驻讜讬讬讞转 讛专讬 讝讜 讘讞讝拽转讛 谞驻诇讛 讗讬谞讜 讞讜讝专 讜讘讜谞讛 讗讜转讛. 讜驻专拽讬谞谉 讗讬住讜专讗 砖讗谞讬. 讜讛讗 讚拽转谞讬 讗讬谉 诪住讬讬讚讬谉 讜讗讬谉 诪讻讬讬专讬谉 讚讜拽讗 讻诇 讛讘讬转, 讗讘诇 讗诐 砖讬讬专 诪诪谞讜 讗诪讛 讻谞讙讚 讛驻转讞 诪讜转专 讻讚讘注讬谞谉 诇诪讬诪专 拽诪谉. 讜讛讗讬 诪讻讬专讬讬谉 讜诪驻讬讬讞讬谉 讚拽转谞讬, 转专讜讜讬讬讛讜 诪讬谞讬 爪讬讜专 谞讬谞讛讜 讗诇讗 砖讛讻讬讜专 讘讞拽讬拽讛 讜驻讬讜讞 讘爪讘讬注讛:



专爪讘. 转"专 诇讗 讬住讜讚 讗讚诐 讗转 讻诇 讘讬转讜 讘住讬讚 讗诇讗 讗诐 讻谉 注专讘 讘讜 讞讜诇 讗讜 转讘谉 专讘讬 讬讛讜讚讛 讗讜诪专 注专讘 讘讜 讞讜诇 讛专讬 讝讜 讟专讻住讬讚 讜讗住讜专 转讘谉 诪讜转专. 讜诇讬转讗 诇讚专讘讬 讬讛讜讚讛:



专爪讙. 转"专 讻砖讞专讘 讘讬转 讛诪拽讚砖 专讘讜 驻专讜砖讬谉 讘讬砖专讗诇 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 谞讟驻诇 诇讛谉 专讘讬 讬讛讜砖注 讗诪专 诇讛谉 讘谞讬 诪驻谞讬 诪讛 讗讬谉 讗转诐 讗讜讻诇讬诐 讘砖专 讜讗讬谉 讗转诐 砖讜转讬诐 讬讬谉 讗诪专讜 诇讜 讛讬讗讱 谞讗讻诇 讘砖专 砖诪诪谞讜 诪拽专讬讘讬谉 注诇 讙讘讬 讛诪讝讘讞 讜注讻砖讬讜 讘讟诇 讛讬讗讱 谞砖转讛 讬讬谉 砖诪诪谞讜 诪谞住讻讬谉 注诇 讙讘讬 讛诪讝讘讞 讜注讻砖讬讜 讘讟诇 讗诪专 诇讛诐 讗诐 讻谉 诇讞诐 诇讗 谞讗讻诇 砖讻讘专 讘讟诇讜 诪谞讞讜转 讗驻砖专 讘驻讬专讜转 驻讬专讜转 诇讗 谞讗讻诇 砖讻讘专 讘讟诇讜 讘讬讻讜专讬诐 讗驻砖专 讘驻讬专讜转 讗讞专讜转 讚诇讗讜 诪砖讘注转 讛诪讬谞讬诐, 讚诇讗 诪讬讬转讬谞谉 诪讬谞讬讬讛讜 讘讬讻讜专讬诐. 讗诪专 诇讛诐 诪讬诐 诇讗 谞砖转讛 砖讻讘专 讘讟诇 谞讬住讜讱 讛诪讬诐 讘讞讙 砖转拽讜 讗诪专 诇讛诐 讘谞讬 讘讜讗讜 讜讗讜诪专 诇讻诐 砖诇讗 诇讛转讗讘诇 讻诇 注讬拽专 讗讬 讗驻砖专 砖讻讘专 谞讙讝专讛 讙讝讬专讛 讜诇讛转讗讘诇 讬讜转专 诪讚讗讬 讗讬 讗驻砖专 诇驻讬 砖讗讬谉 讙讜讝专讬谉 讙讝讬专讛 注诇 讛爪讬讘讜专 讗诇讗 讗诐 讻谉 专讜讘 讛爪讬讘讜专 讬讻讜诇讬谉 诇注诪讜讚 讘讛 砖谞讗诪专 讘诪讗专讛 讗转诐 谞讗专讬诐 讜讗讜转讬 讗转诐 拽讜讘注讬诐 讛讙讜讬 讻讜诇讜 讗讬 讗讬讻讗 讙讜讬 讻讜诇讜 讚拽讘诇讜讛 诇讙讝讬专转讗 注讬诇讜讬讬讛讜 拽专讬谞讗 讘讛 讗讜转讬 讗转诐 拽讜讘注讬诐, 讜讗讬 诇讗 诇讗 讗诇讗 讻讱 讗诪专讜 讞讻诪讬诐 住讚 讗讚诐 讗转 讘讬转讜 讘住讬讚 讜诪砖讬讬专 诪诪谞讜 讚讘专 诪讜注讟 讜讻诪讛 讗诪专 专讘 讬讜住祝 讗诪讛 讗诪专 专讘 讞住讚讗 讜讻谞讙讚 讛驻转讞 注讜砖讛 讗讚诐 讻诇 爪专讻讬 住注讜讚讛 讜诪砖讬讬专 讘讛 讚讘专 诪讜注讟 诪讗讬 讛讬讗 讻住讗 讚讛专住谞讗 注讜砖讛 讗砖讛 讻诇 转讻砖讬讟讬讛 讜诪砖讬讬专转 讘讛 讚讘专 诪讜注讟 诪讗讬 讛讬讗 讗诪专 专讘 讘转 爪讬讚注讗 砖谞讗诪专 讗诐 讗砖讻讞讱 讬专讜砖诇讬诐 讻讜' 讗诐 诇讗 讗注诇讛 讗转 讬专讜砖诇讬诐 注诇 专讗砖 砖诪讞转讬 诪讗讬 注诇 专讗砖 砖诪讞转讬 讗诪专 专讘讬 讬爪讞拽 讝讛 讗驻专 诪拽诇讛 砖注诇 专讗砖讬 讞转谞讬诐 讜讛讬讻讗 诪谞讞 诇讬讛 讘诪拽讜诐 转驻讬诇讬谉 砖谞讗诪专 诇砖讜诐 诇讗讘诇讬 爪讬讜谉 诇转转 诇讛诐 驻讗专 转讞转 讗驻专. 诪讻诇诇 砖讛讬讜 专讙讬诇讬谉 讘讬诪讬 讗讘诇诐 诇转转 诇讛诐 讗驻专 转讞转 驻讗专, 讚讛讬讬谞讜 转驻讬诇讬谉 讚讻转讬讘 讘讛谉 (讬讞讝拽讗诇 讻讚,讬讝) 驻讗专讱 讞讘讜砖 注诇讬讱. 讜讻诇 讛诪转讗讘诇 注诇 讬专讜砖诇讬诐 讝讜讻讛 讜专讜讗讛 讘砖诪讞转讛 砖谞讗诪专 砖讬砖讜 讗转讛 诪砖讜砖 讻诇 讛诪转讗讘诇讬诐 注诇讬讛:



专爪讚. 转谞讬讗 讗"专 讬砖诪注讗诇 讘谉 讗诇讬砖注 诪讬讜诐 砖讞专讘 讘讬转 讛诪拽讚砖 讚讬谉 讛讜讗 砖谞讙讝讜专 注诇 注爪诪讬谞讜 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 讗诇讗 砖讗讬谉 讙讜讝专讬谉 讙讝讬专讛 注诇 讛爪讬讘讜专 讗诇讗 讗诐 讻谉 专讜讘 讛爪讬讘讜专 讬讻讜诇讬谉 诇注诪讜讚 讘讛 讜诪讬讜诐 砖驻砖讟讛 诪诇讻讜转 讛专砖注讛 讜诪讘讟诇讬谉 诪诪谞讜 转讜专讛 讜诪爪讜转 讜讗讬谉 诪谞讬讞讬谉 讗讜转谞讜 诇讬讻谞住 诇砖讘讜注 讛讘谉 讚讛讬讬谞讜 诪爪讜转 诪讬诇讛 砖讘讗讛 诇住讜祝 砖讘注讛 讚讬谉 讛讜讗 砖谞讙讝讜专 注诇 注爪诪讬谞讜 砖诇讗 诇讬砖讗 讗砖讛 讜砖诇讗 诇讛讜诇讬讚 讘谞讬诐 讜讗诐 讻谉 谞诪爪讗 讝专注讜 砖诇 讗讘专讛诐 讻诇讛 讗诇讗 讛谞讞 诇讛谉 诇讬砖专讗诇 砖讬讛讜 砖讜讙讙讬谉 讜讗诇 讬讛讜 诪讝讬讚讬谉. 讜诪住拽谞讗 讘驻专拽 砖讜讗诇 讗讚诐 诪讞讘讬专讜 (砖讘转 拽诪讞,讘) 讚讛谞讬 诪讬诇讬 讘讚专讘谞谉 讗讘诇 讘讚讗讜专讬讬转讗 诇讗. 讜诪住转讘专讗 讚讗驻讬诇讜 讘讚专讘谞谉 谞诪讬 讚讜拽讗 讘讚讘专 砖讗讬谉 专讜讘 讛爪讬讘讜专 讬讻讜诇讬谉 诇注诪讜讚, 讚讜诪讬讗 讚讛讗 讚讗讬讬专讬谞谉 讘讛:



讛讚专谉 注诇讱 讞讝拽转 讛讘转讬诐 锘孔ぷㄗ� 讛诪讜讻专 讗转 讛讘讬转:





砖讬讟讛 诪拽讜讘爪转

诪转谞讬转讬谉. 诇讗 讬驻转讞 讗讚诐 诇讞爪专 讛砖讜转驻讬诐 驻转讞 讻谞讙讚 驻转讞. 驻讬专砖 专"砖 讝"诇 讗诇讗 诪专讞讬拽 诪砖讛讜 讝讛 砖诇讗 讻谞讙讚 讝讛 讜讟注诪讗 诪砖讜诐 爪谞讬注讜转讗 讜讘讛专讞拽转 诪砖讛讜 住讙讬 讻诇 砖讗讬谞讜 专讜讗讛 讗讜转讜 诇讛讚讬讗 讗讬谞讜 讬讻讜诇 诇注讻讘 注诇讬讜 讚住讜祝 住讜祝 讗讬 讘注讬 拽讗讬 讘讞爪专 讜讞讝讬 诇讬讛. 讜诪讻诇 诪拽讜诐 讘注诇诪讗 讚诇讬讻讗 讛讗讬 讟注诪讗 诪专讞讬拽 诪诪谞讜 注讚 讻讚讬 砖诇讗 讬讜讻诇 诇专讗讜转 讘转讜讱 砖诇讜 讻诇诇. 讜诪讛 砖讗诪专讜 讘驻专拽 拽诪讗 讘砖谞讬 讙谞讬诐 讘砖谞讬 爪讚讬 专砖讜转 讛专讘讬诐 讝讛 注讜砖讛 诪注拽讛 诇讞爪讬 讙讙讜 讜诪注讚讬祝 讜讝讛 注讜砖讛 诪注拽讛 诇讞爪讬 讙讙讜 讜诪注讚讬祝 砖讗谞讬 讛转诐 讚讙讙讬谉 讗讬谞诐 注砖讜讬诐 诇转砖诪讬砖 拽讘注 讜诇注转讬诐 砖讛谉 诪砖转诪砖讬诐 讘讛谉 讬讻讜诇讬诐 讛诐 诇讛砖转诪砖 讘爪讚 讛诪注拽讛 砖诇讗 讬专讗讛 讞讘专讜. 讗诇讗 砖讗谞讬 转诪讛 砖讛专讬 砖谞讬谞讜 讜诇讗 讞诇讜谉 讻谞讙讚 讞诇讜谉 讜讻讬讜谉 砖砖谞讜 讗讜转讜 讘讛讚讬 讛专讞拽转讜 砖诇 讞诇讜谉 讜讘讞诇讜谉 讜讚讗讬 诇讬讻讗 诇诪讬诪专 讛讻讬谉 砖讘讞爪专 讛讬讛 讬讻讜诇 诇专讗讜转 诪讛 砖注讜砖讛 讘讘讬转讜 讗讘诇 讻砖讛讜讗 讘注诇讬讬转讜 讗讬谞讜 讬讻讜诇 诇专讗讜转 讻诇讜诐 讜讘讞诇讜谉 诪专讘讛 注诇讬讜 讛讬讝拽 专讗讬讬转讜. 讜诇讜诇讬 砖讗诪专讛 讛专讘 讝"诇 讛讬讛 谞专讗讛 砖爪专讬讱 诇讛专讞讬拽 注讚 砖诇讗 讬讜讻诇 诇专讗讜转 诪驻转讞讜 讚专讱 驻转讞讜 砖诇 讞讘专讜 讻诇诇 诇讟注诪讗 讚讗诪专谉 诇注讬诇 注讚 讛讗讬讚谞讗 讘讞爪专 讘注讬谞讗 诇讗爪讟谞讜注讬 诪讬谞讱 讘讘讬转 诇讗 讻诇讜诪专 讘注讜讚 砖讗转讛 讘讞爪专 讜讛砖转讗 讗驻讬诇讜 讻砖讗转讛 讘讘讬转 讘注讬谞讗 讗讬爪讟谞讜注讬 诪讬谞讱. 讗讘诇 驻讜转讞 讛讜讗 驻转讞 讻谞讙讚 驻转讞 讜转诇讜谉 讻谞讙讚 讞诇讜谉 讘专砖讜转 讛专讘讬诐. 讜讚讜拽讗 驻转讞 砖诇 讞爪专 讗讜 砖诇 讘讬转 讗讘诇 驻转讞 讞谞讜转 诇讗 砖讘注诇 讞谞讜转 讬讜砖讘 砖诐 转讚讬专 讜讗讬谞讜 讬讻讜诇 诇讛砖转诪专 讜诇讛爪讟谞讜注讬 诪诪谞讜 讜诪谉 讛讘讗讬诐 讘讞谞讜转讜. 讜讻谉 砖谞讬谞讜 讘转讜住驻转讗 讗讘讗 砖讗讜诇 讗讜诪专 诇讗 讬驻转讞 讗讚诐 讞谞讜转 讻谞讙讚 讞爪专讜 砖诇 讞讘专讜 讻讚讬 砖诇讗 讬讛讬讛 讬讜砖讘 讘讞谞讜转讜 讜专讜讗讛 讘讞爪专讜 砖诇 讞讘专讜. 讜讗讬讻讗 诇诪讬讚拽 诇诪转谞讬转讬谉 驻转讞 讻谞讙讚 驻转讞 讘诪讘讜讬 诪讗讬 讚诪讚讬讜拽讗 讚专讬砖讗 诪砖诪注 砖讛讜讗 驻讜转讞 诪讚拽转谞讬 讘讞爪专 讛砖讜转驻讬谉 诪砖诪注 讛讗 诇诪讘讜讬 诪讜转专 讜诪讚讬讜拽讗 讚住讬驻讗 诪砖诪注 砖讛讜讗 讗住讜专 讚诪讚拽转谞讬 讗讘诇 驻讜转讞 讛讜讗 诇专砖讜转 讛专讘讬诐 砖诪注 诪讬谞讛 讚讘诪讘讜讬 讗住讜专. 讜讘讬专讜砖诇诪讬 诪砖诪注 讚诪拽砖讬 诇讬讛 讚讙专住讬谞谉 讛转诐 讛讻讗 讗转诪专 驻转讞 讻谞讙讚 驻转讞 诪讜转专 讜讛讻讗 讗转诪专 驻转讞 讻谞讙讚 驻转讞 讗住讜专. 讛讱 讚转讬诪讗 讗住讜专 讘讞爪专 讛砖讜转驻讬诐 讜讛讱 讚转讬诪讗 诪讜转专 讘诪讘讜讬. 讜讛讗 转谞讗 讻砖诐 砖讘谞讬 讞爪专 讬讻讜诇讬谉 诇诪讞讜转 讝讛 注诇 讝讛 讻讱 讘谞讬 诪讘讜讬 讬讻讜诇讬谉 诇诪讞讜转 讝讛 注诇 讝讛 讘诪讘讜讬 讗诪专 专讘讬 诇讗 讻讗谉 砖谞转谉 专砖讜转 讻讗谉 砖诇讗 谞转谉 专砖讜转. 讜谞专讗讛 驻讬专讜砖讜 讻砖谞转谉 专砖讜转 诪讜转专 讜讗讬谞讜 讬讻讜诇 诇讞讝讜专 讘讜 讗讘诇 诇讗 谞转谉 专砖讜转 讗住讜专 讻讘讞爪专 讗讘诇 讘讞爪专 讗驻讬诇讜 谞转谉 专砖讜转 讬讻讜诇 诇诪讞讜转 讘讬讚讜 诇讜诪专 诇讜 住讘讜专 讛讬讬转讬 诇拽讘诇 讜讗讬谞讬 讬讻讜诇 诇拽讘诇. 注讜专 诪住转讘专讗 诇讬 讚讘诪讘讜讬 讻诇 砖讬砖 诇诪讟讛 诪诪谞讜 砖诇砖讛 讘转讬诐 讛专讬 讛讜讗 讻专砖讜转 讛专讘讬诐 讚讗诪专 诇讬讛 住讜祝 住讜祝 讛讗 讘注讬转 讗讬爪讟谞讜注讬 诪谉 讛专讘讬诐 讗讬爪讟谞注 诪讬谞讗讬. 讜专砖讜转 讛专讘讬诐 讚拽转谞讬 诇讗讜 讚讜拽讗 讗诇讗 讘专砖讜转 砖专讘讬诐 讘讜拽注讬诐 讘讜 讻谉 谞专讗讛 诇讬. 讛专砖讘"讗 讝"诇.  


住讘专 专诪讬 讘专 讞诪讗 诇诪讬诪专 讘专 讗专讘注讬 诇讗 诇砖讜讬讬讛 讘专 转诪谞讬 讚拽讗 砖拽讬诇 转诪谞讬 讘讞爪专 讻讜'. 讻诇讜诪专 讗诐 讛讬讛 专讞讘讜 砖诇 驻转讞 讗专讘注 讗诪讜转 诇讗 诇讬砖讜讬讬讛 讘专 转诪谞讬 讚讻讬 讛讜讬 讘专 讗专讘注讬 砖拽讬诇 诪讛讞爪专 讗专讘注 讗诪讜转 讘专讜讞讘 讛驻转讞 讘讗讜专讱 砖诪讜谞讛 讗诪讜转 讜讛砖转讗 讗讬 注讘讬讚 讘专 转诪谞讬 砖拽讬诇 诪讞爪专 砖诪谞讛 讘专讜讞讘 讛驻转讞 讘讗讜专讱 讗专讘注 讗诪讜转 讻讚诪转讘专专 讘驻专拽 讛砖讜转驻讬谉. 讜讗祝 注诇 讙讘 讚诪讻诇 诪拽讜诐 讘讬谉 讛讻讬 讜讘讬谉 讛讻讬 讗专讘注 讗诪讜转 砖诇 砖诪讜谞讛 讛讜讗 讚拽讗 砖拽讬诇 讝诪谞讬谉 讚谞讬讞讗 诇讬讛 诇讛讗讬讱 诇诪讬转谉 诇讬讛 讛谞讬 砖诪讜谞讛 讗诪讜转 讘讗讜专讱 讜诇讗 诇讬转谉 诇讜 讘专讜讞讘 讻讙讜谉 讚讗讬转 诇讬讛 讗讬讛讜 驻转讞讗 讗讞专讬谞讗 讘爪讚 讛讗讬 驻转讞讗 讚讞讘专讬讛 讘拽专谉 讝讜讬转 讚讻讚 砖拽讬诇 讛讗讬 讘专讜讞讘 讛驻转讞 诇讗 拽讗 诪砖转讬讬专 诇讬讛 诇讛讛讜讗 驻转讞讗 讚讘拽专谉 讝讜讬转 专讜讜讞讗. 讗讘诇 讘专 转诪谞讬谉 讗诪讬谉 诇讬砖讜讜讬讛 讘专 讗专讘注讬 讚诪讻诇 诪拽讜诐 讗专讘注讬 拽讗 砖拽讬诇 诪拽诪讬 讛讻讬 讘专讜讞讘 讛驻转讞 讜讗专讘注讬 拽讗 砖拽讬诇 讛砖转讗 讗诪专 诇讬讛 专讘讗 讻讜' 住讘专 专诪讬 讘专 讞诪讗 诇诪讬诪专 讗专讘注讬 诇讗 诇讬砖讜讜讬讛 转专讬 讘专 转专转讬 转专转讬 讚诪注讬拽专讗 砖拽讬诇 讗专讘注讬 讘专讜讞讘 讛驻转讞 讜讛砖转讗 拽讗 砖拽讬诇 转诪谞讬讗 讗专讘注讬 诇讛讗讬 驻转讞讗 讜讗专讘注讬 诇讛讗讬 驻转讞讗. 讗讘诇 讘专 转诪谞讬讗 诇讬砖讜讜讬讛 转专讬 讘专 讗专讘注讬 讗专讘注讬 讚诪讻诇 诪拽讜诐 诪注讬拽专讗 转诪谞讬 砖拽讬诇 讘专讜讞讘 讛驻转讞 讜讛砖转讗 谞诪讬 转诪谞讬讗 砖拽讬诇 讗专讘注讬 诇讛讗讬 驻转讞讗 讜讗专讘注讬 诇讛讗讬 驻转讞讗. 讛专"讬 谉' 诪讬讙砖 讝"诇. 


诪转谞讬转讬谉: 讗诇讗 讗诐 专爪讛 讻讜谞住 诇转讜讱 砖诇讜. 讜讗诐 转讗诪专 讗祝 注诇 驻讬 砖讻讜谞住 诇转讜讱 砖诇讜 讗诪讗讬 诪讜转专 诇讙讝讜专 诪砖讜诐 讗讜讛诇 讛讟讜诪讗讛 讻讚讙讝专讬谞谉 讘讗讬诇谉 讛谞讟讜注 讘专砖讜转 讛专讘讬诐. 讬砖 诇讜诪专 砖讗讬诇谉 砖注谞驻讬讜 诪专讜讘讬诐 讜诪讻住讛 讘注谞驻讬讜 讻诇 讛讚专讱 讜讗讬 讗驻砖专 诇讗讜讻诇讬 转专讜诪讛 诇讛讝讛专 诪谉 讛讗讛诇 讗讘诇 讘讛讜爪讗转 讝讬讝讬谉 讛讬讻讗 砖讻谞住 诇转讜讱 砖诇讜 砖专讜讘 讛讚专讱 驻谞讜讬讛 诪砖讜诐 住讻讱 讘注讜诇诐 诪讬 砖讛讜讗 讗讜讻诇 转专讜诪讛 讝专讬讝 讛讜讗 砖讗讬谞讜 讛讜诇讱 讘讚专讻讬诐 讘诪拽讜诐 砖讬砖 讝讬讝 讗诇讗 讘诪拽讜诐 砖讛讜讗 讗讜讬专 诇讞讜讚讬讛 讜诪砖讜诐 讛讻讬 讗讬谉 诇讞讜砖. 讻讬住讛 诇讛讝讬拽 讘谞讬 专砖讜转 讛专讘讬诐 砖诇讗 讬讜讻诇 诇注讘讜专 转讞转讬讜 讙诪诇 讟注讜谉 驻砖转谉 讜诇讻转讞诇讛 诇讗 砖专讬谞谉 诇诪注诇讛 诪讙诪诇 讘专砖讜转 讛专讘讬诐 讗诇讗 讘讚讬注讘讚. 转讚注 砖讛专讬 讘讗讬诇谉 住专拽 拽讜爪爪讬谉 讻谞讙讚 讛诪砖拽讜诇转 讗驻讬诇讜 讘讚讬注讘讚 诪砖讜诐 讚讙讝专讬谞谉 砖诪讗 诇讗 讬讛讬讛 砖诐 讻砖讬注讜专 讙诪诇 讟注讜谉 驻砖转谉. 讛"专 讬讛讜谞转谉 讝"诇. 


讙诪专讗: 讗诇讗 讘谞讬 诪讘讜讬 诪讞诇讬谉 讙讘讗讬 讗转 讘专砖讜转 讛专讘讬诐 诪讗谉 讗讞讬诇 讙讘讱. 谞专讗讛 诇讬 讚讛讻讬 拽讗诪专 诇讬讛 讗谞讗 讘谞讬 诪讘讜讬 诪讞诇讬谉 讙讘讗讬 讘驻讬专讜砖 讗转 讘专砖讜转 讛专讘讬诐 诪讗谉 讗驻砖专 讚诪讞讬诇 诇讱 讜讻讙讜谉 砖讝讛 诇讗 讛讬讛 讟讜注谉 砖讻讜谞住 诇转讜讱 砖诇讜 讛讬讛 讗讜 砖谞讜讚注 讘讘讬专讜专 砖诇讗 讻谞住 诇转讜讱 砖诇讜 讗诇讗 砖讛讬讛 讟讜注谉 砖讘谞讬 专砖讜转 讛专讘讬诐 诪讞诇讜 讜讗诪专 诇讬讛 讚诇讗 讗驻砖专 诇讘谞讬 专砖讜转 讛专讘讬诐 诇诪讞讜诇 讚诪讗谉 诪驻讬讬住 讜诪讗谉 诪讞讬诇 讜讛专砖讜转 砖诇 讻诇 讛注讜诇诐 讛讜讗. 讜讛讗 讚讗诪专讬谞谉 讘驻专拽 诇讗 讬讞驻讜专 讙讘讬 砖讜讘讱 砖砖谞讬谞讜 讗诐 诇拽讞讜 讗驻讬诇讜 讘讬转 专讜讘注 讛专讬 讛讜讗 讘讞讝拽转讜 诪讗讬 拽诪砖诪注 诇谉 讟讜注谞讬谉 诇诇讜拽讞 转谞讬谞讗 诇拽讞 注诇讬讛 讜讘讛 讝讬讝讬谉 讜讙讝讜讝讟专讗讜转 讛专讬 讛讬讗 讘讞讝拽转讛 爪专讬讻讗 讚讗讬 讗砖诪讜注讬谞谉 讛转诐 诪砖讜诐 讚讗讬诪专 讻讜谞住 诇转讜讱 砖诇讜 讛讜讛 讗讘诇 讛讻讗 讚诇讬讻讗 诇诪讬诪专 讛讻讬 讗讬诪讗 诇讗 爪专讬讻讗 讜讗讬 讗砖诪讜注讬谞谉 讛讻讗 讙讘讬 讬讞讬讚 讗讬诪讗 驻讬讬住讬讛 讘诪诪讜谞讬讛 讗诐 讻谉 讗讞讜诇讬 讗讞讬诇 讙讘讬讛 讗讘诇 讙讘讬 专砖讜转 讛专讘讬诐 讚诪讗谉 驻讬讬住 讜诪讗谉 诪讞诇 讗讬诪讗 诇讗 爪专讬讻讗. 讜诇讻讗讜专讛 讛讬讛 诪砖诪注 讚讛讻讬 拽讗诪专 讛讜讛 讗诪讬谞讗 诪讗谉 驻讬讬住 讜诪讗谉 诪讞讬诇 诇讬讛 拽诪砖诪注 诇谉 讚讗驻讬诇讜 讛讻讬 讗诪专讬谞谉 讚讚讬诇诪讗 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 驻讬讬住 讜诪讞诇讜. 讜诇讗 讛讬讗 讚讛转诐 讛讻讬 拽讗诪专 讗讘诇 讘专砖讜转 讛专讘讬诐 讚讜讚讗讬 诇讬讻讗 诇诪讬诪专 讚驻讬讬住 讚诪讗谉 驻讬讬住 讜诪讗谉 诪讞讬诇 讜诇讗 转讛讗 讘讞讝拽转讛 拽诪砖诪注 诇谉 讚讟讜注谞讬诐 诇诇讜拽讞 讚讚讬诇诪讗 诪讬 砖诪讻专讛 诇讜 讻谞住 诇转讜讱 砖诇讜 讜讛讜爪讬讗 讝讬讝讬谉 砖诇讜. 讻谉 谞专讗讛 诇讬. 讛专砖讘"讗 讝"诇.





诪讛专砖"讗 - 讞讬讚讜砖讬 讛诇讻讜转

讙诪专讗 讜讗讬驻讻讗 讗转诪专 专"讬 讻讜' 讘诪讛专砖"诇 谞"诇 讚讗讬谞讜 诪讙讬讛 讛讚讘专讬诐 讻讜' 讗诇讗 讛"驻 讗住讘专讗 讻讜' 讜专"诇 讗诪专 讚讗讬 诇讛讞讝讬专 讗住讜专 诪砖讜诐 讚讻讘专 诪讞诇 讻讜' 讛"讛 讚讗住讜专 诇讛讜爪讬讗 讻讜' 注讻"诇 讜讛讜讗 讚讞讜拽 讜谞"诇 讚讜讚讗讬 讗讬谞讜 诪讙讬讛 讛讚讘专讬诐 讗诇讗 讛"驻 讗住讘专讗 诇讱 讚诇讗 驻诇讬讙讬 讘诇讛讜爪讬讗 讗诇讗 讘诇讛讞讝讬专 讜讛"拽 专' 讬讜讞谞谉 讻谞住 诪讜爪讬讗 讚讻诇 讻谞住 砖专讬 诇讛讜爪讬讗 讻讬讜谉 讚讗住讜专 诇讛讞讝讬专 讛讻讜转诇 讗讘诇 讗讬 讛讜讛 砖专讬 诇讛讞讝讬专 讛讻讜转诇 讛专讬 诪爪讬谞讜 讘讻讛"讙 砖讛讞讝讬专 讛讻讜转诇 讚讻谞住 讗讬谞讜 诪讜爪讬讗 讜专"诇 讗诪专 讚诪爪讬谞讜 砖驻讬专 讻谞住 讗讬谞讜 诪讜爪讬讗 讚住讘专 砖专讬 诇讛讞讝讬专 讛讻讜转诇 讜讘讻讛"讙 讻谞住 讗讬谞讜 诪讜爪讬讗 讜转讜 诇讗 诪讬讚讬 讜拽"诇:





诪讛专砖"讗 - 讞讬讚讜砖讬 讗讙讚讜转

讛转拽讜砖砖讜 讜拽讜砖讜 拽砖讜讟 讻讜' 讘讬讗讜专讜 (住驻"讘) [讘驻"讟] 讚诪爪讬注讗 注"砖:


转"专 讻砖讞专讘 讛讘讬转 讘讗讞专讜谞讛 专讘讜 驻专讜砖讬谉 讻讜' 讜讬砖 诇讚拽讚拽 讚诪讛 讛拽砖讛 诇讛诐 讗"讻 诇讞诐 诇讗 谞讗讻诇 讻讜' 讜诪讬诐 诇讗 谞砖转讛 讻讜' 讚讗讬诪讗 讻讬讜谉 讚讗"讗 诇讗讚诐 诇讛讬讜转 讞讬 讝讜诇转诐 诇讗 讛讬讛 讗驻砖专 诇讛诐 诇驻专讜砖 讙诐 诪讛诐 诪砖讗"讻 讘讘砖专 讜讬讬谉 讚讗驻砖专 诇讞讬讜转 讘讝讜诇转诐 讚讛讬讬谞讜 讘诇讞诐 讜诪讬诐 讙诐 诪讛 砖驻专砖讘"诐 讚讗驻砖专 讘驻讬专讜转 讛砖讬讘讜 讛驻专讜砖讬诐 砖谞驻专讜砖 讙诐 诪谉 讛诇讞诐 讛讜讗 讚讞讜拽 砖讛专讬 诇讗 讛砖讬讘讜 讻诇讜诐 讚诇诪讛 诇讗 讛驻专讬砖讜 诪转讞讬诇讛 专拽 诪讘砖专 讜讬讬谉 讜诇讗 驻讬专砖讜 讙诐 诪诇讞诐 讜注"拽 砖讗诪专 砖诇讗 诇讛转讗讘诇 讻诇 注讬拽专 讗"讗 砖讻讘专 谞讙讝专 讻讜' 讜驻专砖讘"诐 讙讝讬专转 讞讜专讘谉 讜讛诇"诇 砖讻讘专 谞讞专讘 讛讘讬转 讜注"拽 驻讬' 讛诪拽专讗 讘诪讗专讛 讗转诐 谞讗专讬诐 讜讙讜' 诇驻讬 讚专砖 讝讛 讜注"拽 讚讛谞讬 砖讬讜专讬 诪注讟 砖讗诪专 讛讜讗 讜讛讘讬讗 诪诪讛 砖讗诪专 讗诐 讗砖讻讞讱 讜讻讬 诪讬 砖讗讬谉 诇讜 讘讬转 诇住讜讚 讜诇注砖讜转 住注讜讚讛 讜转讻砖讬讟讬谉 讬砖讻讞 讬专讜砖诇讬诐 讙诐 诪讬 讛讻专讬讞诐 诇讛讜爪讬讗 讝讛 讛讻转讜讘 讗诐 讗砖讻讞讱 讜讙讜' 诪驻砖讜讟讜 砖诇讗 谞讗诪专 注诇 讻诇诇 讬砖专讗诇 讘讙诇讜转谉 专拽 注诇 讛诇讜讬诐 讘砖讬专谉 砖谞讗诪专 讗讬讱 谞砖讬专 讗转 砖讬专 讜讙讜' 讜注诇讛 拽讗诪专 讗诐 讗砖讻讞讱 讜讙讜' 讻诪"砖 讛转讜住驻讜转 讘专讬砖 注"讝 讜谞专讗讛 砖讛驻专讜砖讬诐 讜讚讗讬 专讗讜 诇注砖讜转 讝讻专 讘讻诇 讚讘专 讛谞讞住专 诇谞讜 讘讛砖讙讞讛 诪讗转讜 讬转' 讜诇讗 讘诪拽专讛 讘注诇诪讗 讜谞讟驻诇 诇讛诐 专"讬 讻讜' 讜专"讬 谞诪讬 讛讜讛 讬讚注 砖驻讬专 讚讘讚讘专 砖讗"讗 讘诇讗讜 讛讻讬 讜讚讗讬 讚讗"讗 诇驻专讜砖 讜讻讜诇讛 诪讚讘专讬 专"讬 砖讗"诇 讗"讻 诇讞诐 谞诪讬 诇讗 谞讗讻诇 讚讗驻砖专 讘驻讬专讜转 讜驻讬专讜转 讚讝' 诪讬谞讬谉 谞诪讬 讻讬讜谉 讚讗驻砖专 讘驻讬专讜转 讗讞专讬诐 讜诪讬诐 诇讗 谞砖转讛 讚讗驻砖专 谞诪讬 讘诪讬 驻讬专讜转 讜诇驻讬 砖讛讜讗 驻砖讜讟 诇讗 讛讜爪专讱 诇讗住讜拽讬 讘诪诇转讗 讜讘讝讛 讬转讬讬砖讘 拽讜砖讬转 讛转讜住' 讜注"讻 砖转拽讜 砖诇讗 讬讻诇讜 诇讛砖讬讘 注诇 讗讻讬诇转诐 诇讞诐 讜讝' 诪讬谞讬谉 讜砖转讬讬转 诪讬 谞讛专 讜讗"诇 砖诇讗 诇讛转讗讘诇 讻诇 注讬拽专 讗"讗 砖讻讘专 谞讙讝专讛 讙讝讬专讛 砖讛讬讛 讛讞讜专讘谉 讘讙讝讬专转 砖诪讬诐 讜诇讗 讘诪拽专讛 讜专讗讜讬 诇转转 诇讘 诇讝讛 讜诇讬转谉 讝讻专讜谉 讻诪"砖 讜诇讛转讗讘诇 讬讜转专 诪讚讗讬 讗"讗 讻讜' 讗讗"讻 专讜讘 讻讜' 讚讻转讬讘 讘诪讗专讛 讗转诐 谞讗专讬诐 讜讗讜转讬 讜讙讜' 讜讛"驻 讚拽专讗 讘诪讗专讛 讜拽诇诇讛 砖讗转诐 讙讜讝专讬诐 讜讚讗讬 砖讗转诐 谞讗专讬诐 讜谞转拽诇诇讬诐 讻讬讜谉 砖讗讬谉 专讜讘 讛爪讘讜专 讬讻讜诇讬谉 诇注诪讜讚 讘讛 讬砖 诪讛谉 砖注讜讘专讬谉 注诇 讛讗专讜专 讜讛讙讝讬专讛 讜讻讬讜谉 砖讻谉 讛讜讗 讛讙讝讬专讛 谞注砖讬转 砖诇讗 讻讚讬谉 砖诇讗 诇讗讻讜诇 讜诇砖转讜转 讬讬谉 讜讘讝讛 讻讬讜谉 砖讗讬谉 讛讙讝讬专讛 谞注砖讬转 讻讚讬谞讛 讗转诐 拽讜讘注讬诐 讗讜转讬 诪谉 讛讘专讻讛 讻讚讗诪专讬谞谉 讘驻专拽 讻讬爪讚 诪讘专讻讬谉 讻诇 讛谞讛谞讛 诪谉 讛注讜讛"讝 讘诇讗 讘专讻讛 讻讗诇讜 讙讜讝诇 诇讛拽讘"讛 讜诪住讬讬诐 讚讘注讬 讛讙讜讬 讻讜诇讜 砖讬讜讻诇讜 讻讜诇诐 诇注诪讜讚 讘讛 讜专讜讘讜 讻讻讜诇讜 讜讗诪专 讻讱 讗诪专讜 讞讻诪讬诐 住讚 讻讜' 讜住诪讱 讗转 讻讜诇诐 注诇 拽专讗 讗诐 讗砖讻讞讱 讜讙讜' 讚讘驻"拽 讚注"讝 谞诪讬 讚专砖讜讛讜 砖讛砖诐 讬转' 讘"讛 讗诪专讜 讜讗讬谉 诪讞讜讘专 诇诪注诇讛 砖讗诪专讜 砖诐 讗讬谉 砖讞讜拽 诇讛拽讘"讛 讻讜' 讚讻转讬讘 讗诐 讗砖讻讞讱 讬专讜砖诇讬诐 讜讙讜' 讜讻转讘讜 讛转讜住驻讜转 砖诐 驻砖讟讬讛 讚拽专讗 讻讱 讛讜讗 讗诐 讗砖讻讞讱 讬专讜砖诇诐 讜讙讜' 转砖讻讞 讬诪讬谞讬 诪诇谞讙谉 讘讻谞讜专 转讚讘拽 诇砖讜谞讬 讜讙讜' 讗诐 讗专爪讛 诇砖讜专专 讘驻讛 讜讻讜' 讜讛讚专砖 讬诪讗谉 讝讛 诪砖讜诐 讚注讚 讻讗谉 诪讚讘专 讘诇砖讜谉 专讘讬诐 讻讬 砖诐 砖讗诇讜谞讜 讜讙讜' 讗讬讱 谞砖讬专 讜讙讜' 讜讻讗谉 讻转讘 讘诇砖讜谉 讬讞讬讚 讗诐 讗砖讻讞讱 讜讙讜' 讜诪讟注诐 讝讛 讚专砖讜讛讜 谞诪讬 讛讻讗 讚讗讬谞讜 诪讞讜讘专 诇诪注诇讛 讗讘诇 讛讜讗 诪讚讘专 诇讻诇 讬讞讬讚 诪讬砖专讗诇 砖诇讗 讬砖讻讞 讛讞讜专讘谉 讚讜讚讗讬 注谞讬谉 讛砖讬专 讛讜讗 讗住讜专 讘讙诇讜转谞讜 诇讻诇 讬砖专讗诇 讘砖讜讛 讻讚讗诪专讬谞谉 讘讙讬讟讬谉 讘砖讬专 诇讗 讬砖转讜 讬讬谉 讗讘诇 讘讚讬专转 讘讬转 讜住注讜讚讛 讜转讻砖讬讟讬 讗砖讛 讗讬谞谉 讗诪讜专讬谉 讗诇讗 诇讻"讗 诪讬砖专讗诇 诇驻讬 讚讜专讜 砖讬讞住专 诪讚讬专转 讘讬转讜 讜住注讜讚转讜 讜转讻砖讬讟讬讜 讝讻专 诇讛砖讙讞转讜 讬转' 讘"讛 讜诇讗 砖讛讬讛 讘诪拽专讛 讜讗诪专 住讚 讗转 讘讬转讜 讗诪专讬谞谉 讘驻专拽 砖谞讬 砖注讬专讬 讘讛谞讛讜 讚砖讗诇讜 诇专"讗 诪讛讜 诇住讜讚 讗转 讘讬转讜 讗"诇 诪讛讜 诇住讜讚 讗转 拽讘专讜 诇讗 诪驻谞讬 砖讛驻诇讬讙谉 讘讚讘专讬诐 讗诇讗 砖诇讗 讗诪专 讚讘专 砖诇讗 砖诪注 诪专讘讜 诇注讜诇诐 讜驻讬专砖 专砖"讬 诇讗 砖讛驻诇讬讙谉 讻讗讚诐 讛诪转讻讜讬谉 诇讚讞讜转 讻砖讗讬谞讜 讬讜讚注 讻讜' 讗诇讗 讬讜讚注 讛讬讛 讗讘诇 诇讗 讗诪专 讚讘专 砖诇讗 砖诪注 诪驻讬 专讘讜 诇注讜诇诐 讜拽砖讛 诪"诪 转砖讜讘讛 讝讜 讗讬谉 注谞讬谉 诇砖讗诇讛 讜讗讬谉 诇讱 讛驻诇讙讛 讙讚讜诇讛 诪讝讜 讜谞"诇 诇讜诪专 诇驻讬 砖讬砖 讚注讜转 讞诇讜拽讜转 讘砖诪注转讬谉 砖讗诪专讜 讗讬谉 诪住讬讬讚讬谉 讜诪讻讬讬讚讬谉 讻讜' 讜转"专 诇讗 讬住讜讚 讗讚诐 讘讬转讜 讻讜' 讜诇讚注转 专"讬 讗讚诐 住讚 讘讬转讜 讜诪砖讬讬专 讻讜' 讜专"讗 诇讗 砖诪注 讘讝讛 诪专讘讜 诇讛讻专讬注 讜讗祝 砖讛讜讗 讘注爪诪讜 讬讚注 诇讗 专爪讛 诇讗讜诪专讜 讜注"讻 讗诪专 讘讝讛 砖讬砖 诇讛讘讬谉 诪讚讘专讬讜 讻讚讘专讬 讝讛 讜讻讚讘专讬 讝讛 讚诇讚注转 诪讬 砖讗诪专 讗讬谉 诪住讬讬讚讬谉 讻诇诇 讗"诇 诪讛讜 诇住讜讚 讗转 拽讘专讜 讚讗诪专讬谞谉 讘驻专拽 诪专讜讘讛 诪爪讬讬谞讬谉 讗转 讛拽讘专讜转 讘住讬讚 诪驻谞讬 讗讛诇 讛讟讜诪讗讛 讜讛砖转讗 拽讗"诇 讻砖诐 砖讗讬谉 讗讚诐 诪住讬讬讚 拽讘专讜 砖讬砖 诇讜 讘讞讬讬讜 讻讚讗诪专讬谞谉 驻专拽 讛诪讜讻专 驻讬专讜转 讚讘讞讬讬讜 讗讬谉 砖诐 讗讛诇 讟讜诪讗讛 讻讱 讗讬谉 诇讗讚诐 诇住讬讬讚 讘讬转讜 讘讞讬讬讜 讜谞诪爪讗 砖讗讬谉 讛讘讬转 诪住讜讬讬讚 诇注讜诇诐 讚讻砖诪转 讘讬转讜 砖诇 讘谞讜 讛讜讗 讚讗住讜专 诇住讬讬讚讜 讙诐 讛讜讗 讘讞讬讬讜 讜讻谉 诇注讜诇诐 讜诇诪"讚 诇砖讬讬专 讚讘专 诪讜注讟 讗诪讛 注诇 讗诪讛 讻谞讙讚 讛驻转讞 讚砖诐 讛讜讗 谞专讗讛 讬讜转专 诇讬讬驻讜转 讻讚讗诪专讬谞谉 诇注讬诇 讘谞讻住讬 讛讙专 讚讘注讬 拽谞讬谉 讗诪讛 谞讙讚 讛驻转讞 讙诐 诪讟注诐 讝讛 讬砖讬讬专 讗讜转讛 讗诪讛 讻讗诇讜 讗讬谉 诇讜 拽谞讬谉 讘讞"诇 讜讗讬谉 讚注转讜 诇讛讬讜转 转讜砖讘 专拽 讚专讱 讙讬专讜转 讜讝讗转 讛讗诪讛 讛讬讗 注讬拽专 讛拽谞讬谉 讜讛谞讜讬 讗讘诇 拽专讗讜 讚讘专 诪讜注讟 讘注专讱 讝讻专 诇讞专讘谉 砖讛讬讛 专讗讜讬 砖谞讙讝讜专 注诇 注爪诪讬谞讜 砖诇讗 诇讗讻讜诇 讘砖专 讜砖诇讗 诇砖转讜转 讬讬谉 讻讜' 讗诇讗 砖讗讬谉 专讜讘 讛爪讘讜专 讻讜' 讜讻谉 讘注谞讬谉 讛住注讜讚讛 讗诪专 讚诪砖讬讬专 讘讛 讚讘专 诪讜注讟 讚讛讬讬谞讜 讻住讗 讚讛专住谞讗 讗讬谉 讝讛 讚讘专 诪讜注讟 讚专讘 驻驻讗 讙讜驻讬讛 诪砖诪注 驻' 讛讚专 讚诪讞砖讬讘 诇讬讛 讚讬砖 诇讜 专讬讞 讟讜讘 讗诇讗 讚讙讘讬 讝讻专 诇讞讜专讘谉 诪讞砖讬讘 诇讬讛 讚讘专 诪讜注讟 讻诪"砖 诇注讬诇 讜讗诪专讬谞谉 驻专拽 讛专讜讗讛 讛诪讗专讬讱 注诇 砖诇讞谞讜 诪讗专讬讻讬谉 诇讜 讬诪讬讜 讜砖谞讜转讬讜 讚诇诪讗 讗转讬 注谞讬讗 讜讬讛讬讘 诇讬讛 讚讻转讬讘 讛诪讝讘讞 讙' 讗诪讜转 讜讻转讬讘 讜讬讚讘专 讗诇讬 讝讛 讛砖诇讞谉 讜讙讜' 驻转讞 讘诪讝讘讞 讜住讬讬诐 讘砖诇讞谉 专"讬 讜专"诇 讚讗诪专讬 转专讜讬讬讛讜 讻诇 讝诪谉 砖讘讛诪"拽 拽讬讬诐 诪讝讘讞 诪讻驻专 注诇 讬砖专讗诇 讜注讻砖讬讜 砖诇讞谞讜 砖诇 讗讚诐 诪讻驻专 讛拽讜砖讬讗 讚讛讱 拽讜砖讬讗 讚诪拽砖讛 讗拽专讗 驻转讞 讘诪讝讘讞 讜讙讜' 讛讗 讗讬讻讗 诇讗拽砖讜讬讬 谞诪讬 讗讚砖谞讬 讜拽讗诪专 讜注讻砖讬讜 砖诇讞谞讜 砖诇 讗讚诐 诪讻驻专 诪讛 讟注诐 讬讛讬讛 砖诇讞谞讜 诪讻驻专 讘诪拽讜诐 诪讝讘讞 砖讛讬讛 讘讝诪谉 砖讘讛诪"拽 拽讬讬诐 讜注"拽 讘砖讬谞讜讬 诇砖讜谉 讚拽讗诪专 讘诪讝讘讞 诪讻驻专 注诇 讬砖专讗诇 讜讘砖诇讞谉 诪讻驻专 注诇 讛讗讚诐 讜讛"诇 诇讜诪专 谞诪讬 诪讻驻专 注诇讬讛谉 讜注"拽 诇讬砖谞讗 讚诪讗专讬讱 注诇 砖诇讞谞讜 讻讜' 讜诇讗 拽讗诪专 诪讗专讬讱 讘住注讜讚转讜 讜讬砖 诇驻专砖 诇讚注转 专"讬 诪讛 砖诪砖讬讬专 讻诇 讗讬砖 讜讗讬砖 诇驻讬 诪注诇转讜 讜注砖专讜 讜诪讞住专 诪砖诇讞谞讜 讛讜讗 转讞转 讛拽专讘转 讛诪讝讘讞 讻诪讜 砖讘讗讜 讛驻专讜砖讬诐 诇讬诪谞注 诪讟注诐 讝讛 诪讻诇 讚讘专 讻诪"砖 讜诇驻讬 砖讬砖 诇讘注诇 讚讬谉 诇讞诇讜拽 讜诇讜诪专 砖讬爪讗 砖讻专讜 讘讛驻住讚讜 讚诪讛 砖诪诪注讟 讘住注讜讚转讜 讜诪讻驻专 讘讜 讻诪讝讘讞 讛专讬 诪驻住讬讚 砖诪诪注讟 诪转谞讜转 注谞讬讬诐 砖讛讬讜 讘讗讬诐 讗诐 讛讬讛 诪讗专讬讱 讘住注讜讚讛 讜注"讻 讗诪专 讛诪讗专讬讱 注诇 砖诇讞谞讜 讗祝 砖诇讗 讗讜讻诇 讜诪讞住专 诪住注讜讚转讜 讗诇讗 砖讬讜砖讘 讘诇讗 讗讻讬诇讛 讜诪讗专讬讱 讘讬砖讬讘讛 讻讗诇讜 诇讗 讛讬讛 诪砖讬讬专 讚讛砖转讗 讗讬谉 讻讗谉 讛驻住讚 讛注谞讬讬诐 讜讗诪专 讘转讻砖讬讟讬谉 讚诪砖讬讬专 爪讬讚注讗 砖讛讜讗 讚讘专 诪讜注讟 讛讜讗 讻驻讬 注砖专讜 讜驻"拽 讚讙讬讟讬谉 讗诪专讬谞谉 讚讙讝专讜 注诇 注讟专讜转 讞转谞讬诐 讘讝讛 注"砖 讜讘住讜祝 住讜讟讛 讗诪专讜 讚讙讝专讜 注诇 注讟专讜转 讻诇讜转 讘驻讜诇诪讜住 砖诇 讟讬讟讜住 注"砖 讜诪住讬讬诐 诪讚讻转讬讘 讗诐 讗砖讻讞讱 讜讙讜' 讘诇砖讜谉 讬讞讬讚 讚诪砖诪注 讚诇讗 讗讬讬专讬 讘砖讬专 砖讛讜讝讻专 诇诪注诇讛 讘诇砖讜谉 专讘讬诐 讗讘诇 讗讬讬专讬 讘讝讻专 诇讞讜专讘谉 讘讻诇 注谞讬谞讬 诪注砖讬诐 砖讝讻专 诇讻诇 讗讬砖 讬砖专讗诇 诇驻讬 讝诪谞讜 讜注专讻讜 讻诪"砖 讛专诪讘"诐 讛转诐 砖讛讗砖讛 转砖讬讬专 诪讬谉 诪转讻砖讬讟讬 讛谞砖讬诐 砖诇 讻住祝 讜注讜专讱 讛砖诇讞谉 诪讞住专 诪注讟 讻讜' 注"砖 讜驻讬' 讛讻转讜讘 讛讙诐 讗诐 讗砖讻讞讱 讬专讜砖诇诐 讜讙讜' 讻讬 讬讚讜注 砖讗讬谉 讗讚诐 讬讻讜诇 诇讗诪谉 讬讚讬讜 专拽 讘讬诪讬谉 讜讻诪"砖 讜拽砖专转诐 讜讻转讘转诐 诪讛 拽砖讬专讛 讘讬诪讬谉 讗祝 讻转讬讘讛 讘讬诪讬谉 讜讛讬讬谞讜 诪讟注诐 讝讛 讗诇讬 讜讗谞讜讛讜 讚讗讬谉 讛诪注砖讛 谞讗讛 讘砖诪讗诇 讻诪讜 讘讬诪讬谉 讜拽讗诪专 讗诐 讗砖讻讞讱 讙讜' 讘讻诇 讛诪注砖讬诐 讜诇讗 讗砖讬讬专 讛讚讘专 诪讜注讟 讚讛讬讬谞讜 讛讗诪讛 讻谞讙讚 驻转讞 讜讚讘专 讗' 诇爪讜专讱 住注讜讚讛 讜讚讘专 讗' 诪转讻砖讬讟讬 谞砖讬诐 转砖讻讞 讬诪讬谞讬 讘注砖讬讬转谉 讜砖讬讛讬讛 谞注砖讛 注"讬 砖诪讗诇 砖诇讗 转讛讬讛 讛诪诇讗讻讛 谞讗讛 讜讬讛讬讛 讻讗谉 讝讻专 诇讞讜专讘谉 讘诪讛 砖谞注砖讛 讘砖诪讗诇 讜讗诪专 转讚讘拽 诇砖讜谞讬 讜讙讜' 砖讗驻砖专 砖讬讝讛专 讗讚诐 讘讻诇 讝讛 讜讗讬谉 讻讗谉 讝讻专 砖诇讗 讬专讙讬砖 讛讗讚诐 讘讝讛 讜讬转诇讛 讘讚讘专 讗讞专 讜注"讻 讗诪专 转讚讘拽 诇砖讜谞讬 诇讞讻讬 讗诐 诇讗 讗讝讻专讻讬 讘诇砖讜谞讬 讘讻诇 讛诪注砖讬诐 讛诇诇讜 砖讗谞讬 注讜砖讛 讜诪砖讬讬专 讝讛 讝讻专 诇讞讜专讘谉 讻讜' 讜讗诪专 诪讗讬 注诇 专讗砖 砖诪讞转讬 讜讛讜讗 注谞讬谉 砖讙讝专讜 注诇 注讟专讜转 讞转谞讬诐 讜讻诇讜转 讻讚讗诪专讬谞谉 住讜祝 诪住讻转 住讜讟讛 注"砖 讚讛讬讬谞讜 讬专讜砖诇讬诐 讚讚讛讘讗 讜讗诪专 讗驻专 转讞转 驻讗专 讘诪拽讜诐 转驻讬诇讬谉 注"砖 砖讛转驻讬诇讬谉 讛讜讗 讻转专 转讜专讛 讻诪"砖 讘拽讚讜砖讬谉 驻专拽 讛讗讜诪专 讜讘讞讜专讘谉 讛讘讬转 谞讬讟诇 讻讘讜讚 转讜专讛 讻讚讗诪专讬谞谉 讘住讜讟讛 注"砖 讜讗诪专 讝讜讻讛 讜专讜讗讛 讘砖诪讞转讛 讻讜' 讚讜讚讗讬 讝讻讜转 讙讚讜诇 讛讜讗 诇诪讬 砖讘讗 讙诐 讘讚讜专 讛讝讛 诇讗"讬 讙诐 讘诪讜转讜 讜讻"砖 讘讞讬讬讜 讻讚讗诪专讬谞谉 住讜祝 讻转讜讘讜转 讗讘诇 讗诪专 讛诪转讗讘诇 讝讜讻讛 诇讚讘专 谞讜住祝 讚讛讬讬谞讜 诇专讗讜转 讘砖诪讞转讛 讚讛讬讬谞讜 讘讘谞讬谞讛 讜讘讻谉 讘讘讬"讗:


住诇讬拽 驻专拽 讞讝拽转 讛讘转讬诐





讞讻诪转 砖诇诪讛

讙诪' 讜讗讬驻讻讗 讗转诪专 讻讜' 谞"讘 谞"诇 讚讗讬谞讜 诪讙讬讛 讛讚讘专讬诐 讜诪砖讘砖 讻诇 讛讙讬专住讗 讚讗"讻 诪讗讬 讗住讘专讗 诇讱 讚拽讗诪专 专讘讬 讬注拽讘 讜注讜讚 讗诪讗讬 讗讬驻讱 诇讚讘专讬讛诐 讜讗讬谉 诇讜诪专 诪砖讜诐 讚转讬拽讜诐 专讘讬 讬讜讞谞谉 讻专' 讬讛讜讚讛 讻诪讜 砖驻讬专砖 专砖讘"诐 讚讛讗 专讬砖 诇拽讬砖 谞诪讬 讗讬转 诇讬讛 讻专讘 讬讛讜讚讛 讻讚诪住讬拽 讗诇讗 讛讻讬 驻讬专讜砖讜 讗住讘专讗 讚诇讗 驻诇讬讙讬 讻讚拽讗诪专 讚专讘讬 讬讜讞谞谉 诪讬拽诇 讜专讬砖 诇拽讬砖 讛讜讗 讚诪讞诪讬专 讗诇讗 讗讬驻讻讗 讛讜讗 讜讛讻讬 拽讗诪专 专讘讬 讬讜讞谞谉 讗诪专 讻讜谞住 讜诪讜爪讬讗 讛讜讗 讚拽砖专讜 专讘谞谉 讜诇讗 诇讛讞讝讬专 讛讻转诇讬诐 讜专讬砖 诇拽讬砖 讗诪专 讚讗讬 诇讛讞讝讬专 讛讻转诇讬诐 讗住讜专 诪砖讜诐 讚讻讘专 诪讞诇 诇讘谞讬 专砖讜转 讛专讘讬诐 讛讜讗 讛讚讬谉 讚讗住讜专 诇讛讜爪讬讗 讛讝讬讝讬谉 讜讛讗 诪讜讚讬转 诇讬 讚砖专讬 讛"谞 砖专讬 诇讛讞讝讬专 讛讻转诇讬诐 讜讚讜"拽:


专"砖 讘讚"讛 诪讬爪专 砖讘讬谉 讘' 砖讚讜转 砖讛讞讝讬拽讜 讘讜 讻讜' 讻爪"诇:





专砖"砖

讙诪专讗 诪注讬拽专讗 住讘专 谞讬讞讗 诇讛讜 讻讜' 讻讬 讞讝讗 讻讜'. 诪砖诪注 诪讝讛 讚诪住转诪讗 讗"爪 诇拽讜抓 注讚 讚讞讝讗 讚诪注讻讘讬 讜诇讗 讘讗专讜讛讜 讛驻讜住拽讬诐:



砖诐 讜专"诇 讗诪专 诪讞讝讬专 讻讜' 讛讻讗 讗讬讻讗 专讜讜讞讗. 诇注讬诇 (讻"讜 专讬砖 注"讘) 讻' 讛转讜住' 讚讗讬 讗讬讻讗 专讜讜讞讗 讟"讝 讗诪讛 诪讜讚讛 专讬讜"讞 讜讻"讻 讛讙"讗 讻讗谉 讜诇驻诇讗 砖讛砖诪讬讟讜讛讜 讘注诇讬 讛砖讜"注:



砖诐 讗"诇 谞讗讻诇 讘砖专 砖诪诪谞讜 诪拽专讬讘讬谉 注诇 讙讘讬 诪讝讘讞 讻讜'. 谞"诇 砖讛讜讗 注"讚 砖讗诪专讜 讘诪"专 砖诪讜转 驻诇"讛 诇讗 讛讬讛 讛注讜诇诐 专讗讜讬 诇讛砖转诪砖 讘讝讛讘 讜诇诪讛 谞讘专讗 讘砖讘讬诇 讛诪砖讻谉 讜讘砖讘讬诇 讘讛诪"拽 讜讻谉 讗诪专讜 砖诐 讘讗专讝讬诐 讜讻讬讜谉 砖讘讟诇讛 讛住讘讛 讬讘讜讟诇 讛诪住讜讘讘. 讜讻谉 讘讘"专 驻爪"讚 讗注讬谉 讚砖讟讬诐 讛讜讛 讘诪讙讚诇讗 讜讛讬讜 谞讜讛讙讬谉 讘讛诐 讗讬住讜专 诪砖讜诐 拽讚讜砖转 讛讗专讜谉:



砖诐 驻讬专讜转 诇"谞 砖讻讘专 讘讟诇讜 讘讻讜专讬诐 讗驻砖专 讘驻讬专讜转 讗讞专讬诐. 诇驻"讝 讙诐 讘砖专 讞讬讛 讜注讜祝 (诇讘讚 转讜专讬诐 讜讘谞"讬) 讛讬讛 讗驻砖专 诇讛诐 诇讗讻讜诇. 讜讻谉 诇讞诐 诪诪讬谞讬 拽讟谞讬讜转 讗讘诇 砖诇 讻讜住诪讬谉 讜砖讘讜诇转 砖讜注诇 讜砖讬驻讜谉 讗祝 砖讗讬谉 拽专讘讬谉 注"讙 诪讝讘讞 讜讻谉 讗讬谉 诪讘讬讗讬谉 诪讛诐 讘讻讜专讬诐 诇讚注转 拽爪转 讻诪砖"讻 讘驻住讞讬诐 (诇"讜 讘') 讛讬讜 讗住讜专讬谉 讚讛讜讜 诪诪讬谉 砖拽专讘 注"讙 诪讝讘讞 注讬' 讘转讜住':



专"砖 讚"讛 砖讻讘专 谞讙讝专讛 讙讝讬专讛. 讞讜专讘谉. 诇砖讜谉 讙讝讬专讛 诪砖诪注讛 讘讻"诪 注诇 讚讘专 讛注转讬讚. 讜讬讜转专 讛谞诇"驻 砖讻讘专 讙讝专讜 砖讞讬讬讘讬谉 诇讛转讗讘诇. 讜讬"诇 讙诐 驻讬' 讛专砖讘"诐 讚专"诇 砖转讛讬讛 讘讞讜专讘谞讛 注讚 注转 拽抓:



专"砖 讚"讛 讗驻专 诪拽诇讛. 讜诪砖讜诐 讚讗讬讻讗 讗驻专 驻专讛 讻讜'. 谞"诇 专讗讬讛 诪讛讗 讚转谞谉 讛谞讜讟诇 砖讻专讜 讻讜' 诇讛讝讜转 讻讜' 讜讗驻专讜 讗驻专 诪拽诇讛 (讘讻讜专讜转 驻"讚) 讗诇诪讗 砖讛讜讗 讛驻讱 讗驻专 驻专讛. 讗讘诇 专砖"讬 讘专驻"讘 讚转注谞讬转 驻讬' 讚讘讗 诇讗驻讜拽讬 注驻专:



转讚"讛 诪讬诐. 讚驻住讜诇讬谉 诇谞讬住讜讱. 注诪砖"讻 讘住讜讻讛 (诪"讞 讘'):





讛讙讛讜转 讬注讘"抓

转讜住' 讚状讛 诪讬诐. 讚讬砖转讜 讬讬谉 诪讘讜砖诇 讻讜'. 谞状讘 诇讗 讛讘谞转讬 讛讜讻讞讛 讝讜 诪讬 讬讙讬讚 诇谞讜 砖讗住专讜 讬讬谉 诪讘讜砖诇 讜讗诐 讗住专讜讛讜 讙"讻 讛讬讬谞讜 讚讗驻砖专 讘诇讗 讬讬谉 讜讗诇状讛 拽砖讛 谞诪讬 诪讛 砖驻专砖讜 诪谉 讛讘砖专. 讜讬讗讻诇讜 讘砖专 诪诇讬讞 讜讘砖专 注讜驻讜转 讜讚讙讬诐. 讗诇讗 诪讗"诇 讗讘"讗 讗讛状谞 诇讗 驻专砖讜 诪讛谉. 讗"谞 诪砖讜诐 讚讗驻砖专 讘诇讗状讛. 讜诪砖状讛 诇讗 讘讗 注诇讬讛诐 专讬讘"讞 诪爪讚 讝讛. 讗诇讗 诪诪讗讬 讚诇讗 讗驻砖专 诇讙诪专讬. 讜诇注讜诇诐 讗"诇 讚诪讬 讘讜专讜转 讗讬谞谉 爪专讬讻讬谉 诇讛讬讜转 讘讻诇诇 讛驻专讬砖讛. 讜讗驻"讛 谞专讗讛 讚诇拽状诪 诪砖讜诐 讚诪讬 讘讜专讜转 诇讗 砖讻讬讞讬 讜讗诐 诇讗 讬诪爪讗. 讛讻讬 讬诪讜转 讘爪诪讗:





讘谉 讬讛讜讬讚注

讝执讬诇 讞指讝执讬, 讗执讬 拽讜旨抓 讚旨执讬讚执讬 拽讜旨抓 讚旨执讬讚指讱职, 讗执讬 诇指讗 拽讜旨抓 讚旨执讬讚执讬 诇指讗 转旨指拽讜旨抓 讗址转旨职. 拽砖讗 讬讗诪专 诇讜 讘拽讬爪讜专 讚讬讚讬 拽讬讬抓? 讜谞专讗讛 诇讬 砖讛讬讛 专讜爪讛 砖讬诇讱 讜讬专讗讛 讘注讬谞讬讜 讜讗诐 讛讬讛 讗讜诪专 诇讜 讚讬讚讬 拽讬讬抓 诇讗 讛讬讛 讛讜诇讱 诇专讗讜转讜 讻讬 讛讬讛 诪讗诪讬谉 诇讚讘专讬讜.
讜讛讗 讚讘谞讬 专砖讜转 讛专讘讬诐 诇讗 讘讗讜 讜拽讘诇讜 注诇 讝讛 诇驻谞讬 专讘讬 讬谞讗讬 讗诇讗 注讻讘讜 注诇讬讜 讞讜抓 诇讘讬转 讚讬谉 讜讛讜爪专讱 砖讛讜讗 注爪诪讜 讬讘讗 讜讬砖讗诇 讚讬谉 讝讛 诪谉 专讘讬 讬谞讗讬 讛讬讬谞讜 讚讞砖砖讜 讗诐 讬讘讜讗讜 诇拽讘讜诇 注诇 讝讛 讬讞砖讜讘 专讘讬 讬谞讗讬 砖讙诐 注诇讬讜 讛诐 诪转专注诪讬诐 讜讘讗诪转 讛诐 诇讗 讛讬讜 诪转专注诪讬诐 讗诇讗 讛讬讜 诪讜讞诇讬诐 诇讻讘讜讚讜.



讻旨职砖讈侄讞指专址讘 讛址讘旨址讬执转 讘旨址砖旨讈职谞执讬旨指讛, 专址讘旨讜旨 驻旨职专讜旨砖讈执讬谉 讘旨职讬执砖讉职专指讗值诇, 砖讈侄诇旨止讗 诇侄讗直讻止诇 讘旨指砖讉指专 讜职砖讈侄诇旨止讗 诇执砖讈职转旨讜止转 讬址讬执谉. 讛讗 讚诇讗 讞专讚讜 注诇 讘讬转 讛专讗砖讜谉 讘讻讱 诪驻谞讬 砖讛讬讛 诇讜 讝诪谉 拽爪讜讘 诇讞专讘谞讜 砖讘注讬诐 砖谞讛 讚讗讬谉 讝讛 讝诪谉 专讞讜拽 讛专讘讛 讗讱 诇讞专讘谉 讘讬转 砖谞讬 诇讗 谞转驻专砖 讝诪谉 讜讞砖讜 讗讜诇讬 讬讛讬讛 讗诇祝 讗讜 讗诇驻讬诐 砖谞讛 诇讻讱 谞爪讟注专讜 讬讜转专 讜专爪讜 诇注砖讜转 诇讜 讝讻专.
讜讛讗 讚诇讗 讗诪专讜 注爪讬诐 诇讗 谞讚诇讬拽 砖讘讟诇讜 注爪讬 讛诪注专讻讛 讜讘讙讚 诇讗 谞诇讘讜砖 砖讘讟诇讜 讘讙讚讬 讻讛讜谞讛 讜砖诪谉 诇讗 谞讚诇讬拽 砖讘讟诇讛 讛诪谞讜专讛 谞专讗讛 讚讛诐 诇讗 讗诪专讜 讗诇讗 注诇 讛谞讗讜转 讛谞讻谞住讬诐 诇讙讜祝 讗讘诇 讛谞讗讜转 讗诇讜 讛诐 诪讻砖讬专讬谉 讜讗讬谉 谞讻谞住讬诐 诇转讜讱 讛讙讜祝. 讜诪讛 砖讗诪专 住讚 讘讬转讜 讝讻专 诇讞专讘谉 讛讘讬转, 讜诪讛 砖讗诪专 讘砖诇讞谉 讝讻专 诇讞住专讜谉 讛诪讝讘讞, 讻讬 讛砖诇讞谉 讛讜讗 讘诪拽讜诐 诪讝讘讞 讻诪讜 砖讗诪专讜 专讘讜转讬谞讜 讝"诇 (诪谞讞讜转 爪讝.) 注诇 驻住讜拽 讝侄讛 讛址砖只旨讈诇职讞指谉 讗植砖侄讈专 诇执驻职谞值讬 讛殖' (讬讞讝拽讗诇 诪讗, 讻讘). 讜诪讛 砖讗诪专 注诇 讛转讻砖讬讟讬谉 讛讜讗 讻谞讙讚 讞住专讜谉 讘讙讚讬 讻讛讜谞讛 砖讛诐 转讻砖讬讟讬谉 讚讻转讬讘 讘讛讜 诇职讻指讘讜止讚 讜旨诇职转执驻职讗指专侄转 (砖诪讜转 讻讞, 讘).



讜职讗值讬谉 诪址谞旨址讞址转 讗讜止转指谞讜旨 诇执讻旨指谞值住 诇执砖讈职讘讜旨注址 讛址讘旨值谉. 讜职讗址诪职专值讬 诇指讛旨 诇执讬讛讜止砖讈只注址 讛址讘旨值谉. 拽砖讗 讛讬讛 诇讜 诇讜诪专 讜诪讘讟诇转 诪爪讜转 诪讬诇讛 讗讜 驻讚讬讜谉! 讜讬砖 诇讜诪专 讚讗诐 专拽 讛讙讝专讛 砖诇讗 诇诪讜诇 讜诇讗 诇驻讚讜转 诇讗 讛讬讜 谞诪谞注讬诐 诪诇讬砖讗 讗砖讛 讻讬 讬讗诪专 讻诇 讗讞讚 讜讗讞讚 讗砖讗 讜砖诪讗 讗讜诇讬讚 讘转 讜诇讗 讬注砖讜 注诪讬 注诇讬诇讛, 讗讱 讻讬讜谉 砖讙讝专讜 砖讙诐 讛谞讻谞住 诇诪爪讜转 诪讬诇讛 讞讬讬讘 讛专讬讙讛 讛砖转讗 讗诪专讜 讘讚讬谉 砖诇讗 讬砖讗讜 谞砖讬诐 讻讬 讗讬 讗驻砖专 砖诇讗 讬讛讬讜 诪讜诇讬讚讬诐 讘讬谉 讛讻诇 讝讻专讬诐, 讜讗讘讬讛谉 讬诪住专讜 注爪诪谉 讜讬诪讜诇讜 讗讜转诐 讜注诇 讬讚讬 讻讱 转注砖讛 讛诪诇讻讜转 注诇讬诇讛 注诇 讻诇 讗谞砖讬 讛注讬专 诇讜诪专 讗转诐 谞讻谞住转诐 诇诪爪讜转 讛诪讬诇讛 讜注讘专转诐 注诇 讙讝专转 诪诇讱.



讚旨执讬谉 讛讜旨讗 砖讈侄谞旨执讙职讝止专 注址诇 注址爪职诪值谞讜旨 砖讈侄诇旨止讗 诇执砖旨讉指讗 讗执砖旨讈指讛 讜旨诇职讛讜止诇执讬讚 讘旨指谞执讬诐. 驻讬专讜砖 诇讗 诇讬砖讗 讗砖讛 诪讞讚砖 讜诇讗 诇讛讜诇讬讚 讘谞讬诐 诪谞砖讬诐 讛谞砖讜讗讜转 砖谞讛讬讛 驻专讜砖讬诐 诪谉 讛谞砖讬诐 讜讻诇 讝讛 讬讛讬讛 诇驻讬 砖注讛 注讚 砖转转讘讟诇 讛讙讝专讛 讻砖讬砖转谞讛 讛诪诇讱 讛讙讜讝专 诪驻谞讬 讻讬 诪爪讜转 诪讬诇讛 讗讬 讗驻砖专 诇注砖讜转讛 讘住转专 讚讛讗讜讬讘讬谉 讛讬讜 诪讻讬专讬谉 讘讛 讘讛讻专讞 讘专讗讜转诐 讛讬诇讚 诪讛讜诇 讜注诇 讻谉 讘讚讬谉 砖讘诪砖讱 讝诪谉 讛讙讝专讛 诇讗 讬讜诇讬讚讜 讘谞讬诐.
讜职谞执诪职爪指讗 讝址专职注讜止 砖讈侄诇 讗址讘职专指讛指诐 讗指讘执讬谞讜旨 讗砖专 谞讬转谞讛 诇讜 诪爪讜转 讛诪讬诇讛 讻诇讛 诪诪爪讜讛 讝讜 砖诇 讛诪讬诇讛 诪讗诇讬讜, 驻讬专讜砖 讻旨指诇侄讛 专爪讜谞讜 诇讜诪专 谞诪谞注 诪诇砖讜谉 讜址讬执旨讻指旨诇值讗 讛址讙侄旨砖侄讈诐 诪执谉 讛址砖指旨讈诪指讬执诐 (讘专讗砖讬转 讞, 讘) 讻诇讜诪专 谞驻住拽讬谉 讜谞诪谞注讬诐 诪拽讬讜诐 诪爪讜讛 讝讜 诪讗诇讬讛谉 砖讗讬谉 讘讬讟讜诇讛 讛讜讗 诪讞诪转 讙讝专转 诪诇讻讜转 讗诇讗 诪讞诪转 砖讗讬谉 诇讛诐 讘谞讬诐 讻讚讬 诇诪讜诇 讗讜转诐.
讗侄诇旨指讗 讛址谞旨址讞 诇指讛侄诐 诇职讬执砖讉职专指讗值诇 诇讬砖讗 谞砖讬诐 讜诇讛讜诇讬讚 讘谞讬诐 讗祝 注诇 驻讬 砖讛诐 诇讗 讬专爪讜 诇诪讜诇 讗讜转诐 讜诇诪住讜专 注爪诪谉 注诇 拽讚讜砖 讛砖诐 诪砖讜诐 讚住讘讬专讗 诇讬讛 (讬讜诪讗 驻讛:) 讜指讞址讬 讘指旨讛侄诐 (讜讬拽专讗 讬讞, 讛) 讜诇讗 砖讬诪讜转 讘讛诐 讜讘讗诪转 诪谉 讛讚讬谉 讞讬讬讘讬谉 诇诪住讜专 注爪诪谉 讘注转 砖诪讚 讗驻讬诇讜 讗注专拽转讗 讚诪住讗谞讗 (住谞讛讚专讬谉 注讚:) 讜讘讝讛 砖讗讬谉 专讜爪讬诐 诇诪住讜专 讛谞讛 讛诐 砖讜讙讙讬谉 讗讘诇 讗诐 谞讙讝讜专 注诇讬讛诐 砖诇讗 诇讬砖讗 讗砖讛 讜诇讛讜诇讬讚 讘谞讬诐 诪讝讛 讬讚注讜 讚讘砖注转 砖诪讚 讞讬讬讘讬谉 诇诪住讜专 注爪诪谉 讜讗诐 讻谉 讬讚注讜 砖讛讚讬谉 讛讜讗 讻讱 讜讛砖转讗 讗诐 诇讗 讬诪住专讜 注爪诪谉 讘砖讗专 诪爪讜转 砖讙讜讝专讬谉 注诇讬讛诐 讛诐 诪讝讬讚讬谉 讘讝讛 讚诪讗讞专 讚讬讚注讜 砖讜专转 讛讚讬谉 诇诪住讜专 注诇 讻诇 诪爪讜讛 讛专讬 讛诐 诪讝讬讚讬谉 讘讘讬讟讜诇 砖讗专 诪爪讜转 讗砖专 诪讘讟诇讬谉 讗讜转诐 诪砖讜诐 讙讝专转 诪诇讻讜转.





讞讬讚讜砖讬 讞转"住

讻讬 驻诇讬讙讬 诇讛讞讝讬专 讻转诇讬' 诇诪拽讜诪谉 讜讗讬驻讻讗 讗讬转诪专 诪"砖 专砖讘"诐 讚诇讛讻讬 讗诪专 讗讬驻讻讗 讗讬转诪专 讻讬 讛讬讻讬 讚讗转讬' 专' 讬讜讞谞谉 讻讛诇讻转讗 讚诪爪专 砖讛讞讝讬拽讜 讘讜 专讘讬' 讗住讜专 诇拽诇拽诇讜 爪"注 讛讗 专"诇 谞诪讬 住"诇 讻专' 讬讛讜讚讛 讗诇讗 讚诪讞诇拽 讘讬谉 讗讬讻讗 专讜讜讞讗 诇诇讬讻讗 专讜讜讞讗 讜注讬讬' 诇注讬诇 讻"讜 注"讘 转讜住' 讚"讛 注讚 讚讗诪专讬 诇讬' 讜讻讜' 讚诇讞讚 转讬' 讙诐 专' 讬讜讞谞谉 诪讞诇拽 讘讬谉 专讜讜讞讗 讚讬"讜 讗诪讜转 诇驻讞讜转 诪讬"讜 讗诪讜转 讜注诪讛专砖"诇 讜诪讛专砖"讗 讜讚讘专讬讛诐 讚讞讜拽讬' 讜讻诪注讟 讗讬谞诐 诪讜讘谞讬诐. 讜讛谞讛 注讬讬' 讘驻"拽 讚砖讘转 讝' 注"讗 讗诪专 专' 讬讜讞谞谉 诇讗 谞爪专讻讛 讗诇讗 诇拽专谉 讝讜讬讜转 讛住诪讜讻讛 诇专讛"专 驻讬专砖"讬 砖谞讻谞住 讘讬转 诇转讜讻讜 讜讛谞讬讞 诪拽专拽注讜 诇专讛"专 注讻"诇 讜讗诪专 讛转诐 讗注"讙 讚讝讬诪谞讬谉 讚讚讞拽讜 专讘讬诐 讜注讬讬诇讬' 诇讙讘讬 诪"诪 讻讬讜谉 讚诇讗 谞讬讞讗 转砖诪砖转讬' 讻讻专诪诇讬转 讚诪讬 注"砖 讜诇驻"讝 讛讬讬谞讜 讟注诪讗 讚砖诪注转讬谉 讚诇诪拽讜诪谉 诇讗 讬讞讝讬专 讻转诇讬' 讜讝讬讝讬谉 诪讜爪讬讗 讛讬讬谞讜 诪砖讜诐 讚讚讞拽讬 专讘讬诐 讜注讬讬诇讬 诇讛转诐 爪专讬讱 诇讛谞讬讞 诇讛诐 讚专讬住转 专讙诇诐. 讗讘诇 诇讛谞讬讞 诪拽讜诐 诇讙诪诇 讜专讜讻讘讜 讗讬谞讜 爪专讬讱 讻讬讜谉 讚诇讗 谞讬讞讗 转砖诪讬砖转讬' 诇讗 砖讻讬讞讬 讙诪诇 讜专讜讻讘讜 讛转诐 讜讘讝讛 诇讗 讛讞讝讬拽讜 专讘讬' 讜讛砖转讗 诪注讬拽专讗 讛讜讛 住"讚 讚驻诇讬讙讬 讘讛讜爪讗转 讝讬讝讬谉 讜诇讻"注 讗住讜专 诇讛讞讝讬专 讻转诇讬诐 诇诪拽讜诪谉 讜专"诇 讗驻讬' 讝讬讝讬' 讗讬谞讜 诪讞讝讬专 注"讻 诪讞砖讬讘 诇讬' 讻专讛"专 讙诪讜专讛 讜爪专讬讱 诇讛谞讬讞 诪拽讜诐 诇讙诪诇 讜专讜讻讘讜. 讜诇诪住拽谞讗 住"诇 讚讛讜讛 讻专讛"讬 讙诪讜专 讻讬讜谉 讚讗讬转 诇讛讜 专讜讜讞讗 讗驻讬' 讻转诇讬诐 诪讞讝讬专 诇诪拽讜诪谉 讗讘诇 诇专' 讬讜讞谞谉 诇讗 诪爪讬 诇诪讬诪专 讚诪讬讞砖讬讘 诇讬' 专讛"讬 讙诪讜专 讚讛专讬 讗诪专 诇讛讚讬' 讘诪住' 砖讘转 讛谞"诇 讚讻讬讜谉 讚讚讞拽讬 专讘讬诐 讜注讬讬诇讬 诇讛转诐 讛"诇 诇讛讬讜转 讗驻讬' 讻专讛"专 讗诇讗 讻讬讜谉 讚诇讗 谞讬讞讗 转砖诪讬砖转讬' 讛"诇 讻专诪诇讬转 诪讬讛转 讗讘诇 专讛"讬 诇讗 住"讚 讜注"讻 讛讜爪专讱 诇讜诪专 讜讗讬驻讜讱:


讜专讗讬转讬 诇诪讜讝"讛 诪讛专砖砖"讱 讝"诇 砖讻' 讘诪讗讬 讚讗诪专 讗住讘专讗 诇讱 讜讗讬谞讜 诪讙讬讛 讗诇讗 讛讻讬 拽讗诪专 专' 讬讜讞谞谉 注爪讛 讟讜讘讛 讗诐 讻谞住 讬讜爪讬讗 诪讬讚 讝讬讝讬谉 讻讚讬 砖诇讗 讬讛讬' 讞讝拽讛 诇讘谞讬 专讛"专 讜讬讛讬' 讗住讜专 诇讛讞讝讬专 讻转诇讬' 诇诪拽讜诪谉 讜专"诇 住讘专 讗讬谞讜 爪专讬讱 诇讛讜爪讬讗 讜讗驻"讛 讗讬谉 讘谞讬 专讛"专 讬讻讜诇讬' 诇诪讞讜转 诇讛讜爪讬讗 讻转诇讬' 诇诪拽讜诪谉 讗诇讜 讚讘专讬讜 讝"诇 讜讗讬谉 诇讛诐 诪讜讘谉 诇讻讗讜专讛 讻讬讜谉 讚诇讻"注 讬讻讜诇 诇讛讜爪讬讗 讝讬讝讬谉 讗"讻 讘讛讜爪讗转诐 讗讬谞讜 诪讘讟诇 讞讝拽转诐 砖诇 讘谞讬 专讛"专 讜爪专讬讱 诇讜诪专 讚诇讗 讘讝讬讝讬谉 讛讘讜诇讟讬谉 诇诪注诇转 诪拽讜诪转 讗讬砖 讜诇诪讟讛 诪讙诪诇 讜专讜讻讘讜 诪讬讬专讬 讗诇讗 砖讬讜爪讬讗 讝讬讝讬谉 诇诪讟讛 诪拽讜诪转 讗讬砖 讜讝讛 诪讘讟诇 讞讝拽转谉 砖诇 讘谞讬 专讛"专 讜拽"诇:


专讘讜 驻讬专讜砖讬' 讘讬砖专讗诇 砖诇讗 诇讗讻讜诇 讘砖专 讜讻讜' 讜爪"注 诪讛 注诇讛 注诇 讚注转 讛驻讬专讜砖讬' 讘讞讜专讘谉 讘讬转 砖谞讬 诇讛转讗讘诇 讬讜转专 诪诪讛 砖转拽谞讜 谞讘讬讗讬' 讘讞讜专讘谉 讘讬转 专讗砖讜谉 诇爪讜诐 讚' 爪讜诪讜转 讜诇诪住拽谞讗 谞诪讬 转讬拽砖讬 讚讗住专讜 诇住讜讚 讘讬转讜 讗诇讗 讗"讻 诪砖讬讬专 讗诪讛 讜讻谉 讘住注讬讚讛 讜转讻砖讬讟讬' 诪讛 砖诇讗 诪爪讬谞讜 讻谉 讘讘讬转 专讗砖讜谉 讙诐 诇讬讬砖讘 诇砖讜谉 砖讻讘专 谞讙讝专讛 讙讝专讛 诪讛 诇砖讜谉 讙讝专讛 讜讻讘专 注诪讚 注诇 讝讛 诪讛专砖"讗 讞"讗 注"砖 讜专砖讘"诐 诪讬讬转讬 注诇 讝讛 砖讬砖讜 讗转讛 诪砖讜砖 讻诇 讛诪转讗讘诇讬' 注诇讬' 讜诪讗讬 砖讬讬讟讬' 讛讻讗 注讻谞诇注"讚 讚讞讜专讘谉 讘讬转 专讗砖讜谉 砖谞转讙诇讛 拽爪讜 注' 砖谞讬诐 讜谞转讬讗砖讜 诪诇砖讜讘 注讚 住讜祝 讛讝诪谉 讜讘讬谉 讛讝诪谉 讛讛讜讗 诇讗 讛讬' 诪拽讜诐 诇讛转讗讘诇 讗诇讗 讘讬讜诐 砖讗专注讜 讘讜 诪讗讜专注讜' 诇讬砖专讗诇 讛讬讬谞讜 讚' 爪讜诪讜' 讗讱 讘讬转 砖谞讬 砖诇讗 谞转讙诇讛 拽讬爪讜 讜讻诇 讬讜诪讗 讜讬讜诪讗 讝诪谞讬' 讛讜讗 讜讻诇 讬讜诐 砖诇讗 谞讘谞讛 讘讜 讻讗诇讜 谞讞专讘 讘讜 讜转讜讞诇转 诪诪讜砖讻讛 诪讞诇转 诇讘 讜讛讜讗 讙讝专讛 拽砖讛 诪讗讜讚 讻诇讬讜谉 注讬谞讬诐 讜讚讗讘谉 谞驻砖 专"诇 专讗讜讬' 诇讛转讗讘诇 讘讻诇 讬讜诐 讜砖注讛 讜讝讗转 讛讙讝专讛 谞专诪讝转 讘驻住讜拽 砖砖讜 讗转讛 诪砖讜砖 讻诇 讛诪转讗讘诇 注诇讬' 讜讛诇"诇 砖砖讜 讗转讛 诪砖讜砖 讻诇 讗砖专 讛转讗讘诇讜 诇砖注讘专 讗讜 讛"诇 诇诪讬诪专 诇注"诇 讬砖讬砖讜 讗转讛 诪砖讜砖 讻诇 讛诪转讗讘诇讬' 注转讛 注诇讬讛 讗讘诇 讛砖转讗 讚拽讗诪专 讘砖谞讬讛诐 诇砖讜谉 讛讜讛 砖讬砖讜 讗转讛 诪砖讜砖 讻诇 讛诪转讗讘诇讬' 讝讛讜 拽砖讛 讗注"讻 专诪讝 讛讗讬 讙讝讬专讛 砖讻诇 讬讜诐 讜讬讜诐 讛讜讗 讘讬谉 讗讘讬诇讜转 讜讘讬谉 砖砖讜谉 讜讛讗讘讬诇讜转 讜讛砖砖讜谉 砖谞讬讛诐 讛讜讜讬诐 注"讻 讗诪专 砖诇讗 诇讛转讗讘诇 讻诇诇 讗"讗 砖讻讘专 谞讙讝专讛 讙讝讬专讛 砖讬砖讜 讗转讛 诪砖讜砖: 讜讗诪谞诐 讛讙讗讜谉 诪讛专"诪 讗诇诪讜砖谞讬谞讜 讝爪"诇 讻' 砖砖讜 讗转讛 诪砖讜砖 讘诇砖讜谉 讚讘砖注转 讛讗讬讘讜诇 讛讜讗 砖注转 讛砖诪讞讛 讚讗讬诇诪诇讗 讚注转讬讚讛 诇讛讘谞讜转 讜讝讻专讜谉 讬专讜砖诇讬' 注讜诇讛 诇讟讜讘讛 诇诪注诇讛 诇讗 讛讬' 讗讘诇 诪转注讜专专 讘谞驻砖讜转讬谞讜 讜讛讬' 谞砖讻讞 讻诪转 诪诇讘 讜讗"讻 讘砖注转 讛讗讬讘讜诇 砖讬砖讜 讗转讛 讜讛讬讬谞讜 讻诇 讛诪转讗讘诇 注诇 讬专讜砖诇讬' 讝讜讻专 讜专讜讗讛 注转讛 讘砖诪讞转讛 讘讗讬讘讜诇 讛讝讛. 讜讻讬讜爪讗 讘讝讛 砖诪注转讬 讘砖诐 讛讙讗讜谉 讛讞住讬讚 诪讞爪讬转 讛砖拽诇 讝爪"诇 讝讻讜专 转讝讻讜专 讜转砖讜讞 注诇讬 谞驻砖讬 讝讗转 讗砖讬讘 讗诇 诇讘讬 注诇 讻谉 讗讜讞讬诇. 驻讬' 注"讬 砖讗转讛 讛' 讝讻讜专 转讝讻讜专 讗转 讬专讜砖诇讬' 诇讟讜讘讛 注讬"讝 转砖讜讞 注诇讬 谞驻砖讬 讘讛转注讜专专 讗讘诇 讜讝讗转 讗砖讬讘 讗诇 诇讘讬 注"讻 讗讜讞讬诇 讻讬 讘谞讛 讬讘谞讛 讘讘"讗 讜讚驻讞"讞 砖驻转讬讬诐 讬讜砖拽: 住讚 讗讚诐 讗转 讘讬转讜 讘住讬讚 讜讻讜' 讘诪住' 讬讜诪讗 住"讜 注"讘 砖讗诇讜 讗转 专"讗 诪讛讜 诇住讜讚 讗转 讘讬转讜 讜讛砖讬讘 诇讛诐 诪讛讜 诇住讜讚 讗转 拽讘专讜 诇讗 砖讛驻诇讬讙谉 讘讚讘专讬' 讗诇讗 砖诇讗 讗诪专 讚讘专 砖诇讗 砖诪注 诪驻讬 专讘讜 诪注讜诇诐 讜注诪讛专砖"讗 讞"讗 讘砖诪注转讬谉 讻讘专 讻转讘转讬 讘诪拽讜诐 讗讞专 讘诪"砖 讛讗讜讻诇 讘砖专 讜砖讜转讛 讬讬谉 讘住注讜讚讛 讛诪驻住拽转 讘注讟"讘 注诇讬讜 谞讗诪专 讜转讛讬 注讜谞讜转诐 注诇 注爪诪讜转诐. 诪砖讜诐 讚讗驻讬' 讘诇讬 讛转讗讘诇讜转 注诇 爪专讜转 讬砖专讗诇 讜讙诇讜转 讛砖讻讬谞讛 诪"诪 注驻"讬 讟讘注 诪讚转 讛拽谞讗讛 砖讘谞驻砖 讛讗讚诐 讗讬谞讜 诪谞讬讞讜 诇砖诪讜讞 讘讝讻专讜 讛讗讜诪讜转 讬讜砖讘讬诐 砖诇讜讬诐 讜砖拽讟讬诐 讜讛讜讗 讬讜砖讘 讘注讜谞讬 讜讞讜住专 讻诇 讜爪专讬讱 诇讜诪专 讝讛 讛讗讚诐 诪转讜讱 讙谞讜转讜 砖讗讬谞讜 诪转讗讘诇 注诇 讬专讜砖诇讬' 讗转讛 讘讗 诇讬讚讬 砖讘讞讜 砖讗讬谉 讘讜 诪讚转 讛拽谞讗讛 讻诇诇. 讜讗讞讝"诇 讻转讬' 讜专拽讘 注爪诪讜转 拽谞讗讛 诪讬 砖讬砖 诇讜 拽谞讗讛 注爪诪讜转讬讜 诪专拽讬讘讬谉 诪讬 砖讗讬谉 诇讜 拽谞讗讛 讗讬谉 注爪诪讜转讬讜 诪专拽讬讘讬谉 谞诪爪讗 注爪诪讜转讬讜 砖诇 讝讛 拽讬讬诪讬谉 诇注讚 注"讻 讬讗诪专 注诇讬讜 讜转讛讬 注讜谞讜转诐 注诇 注爪诪讜转诐 拽讬讬诐 诇注讚 讜讛讗专讻转讬 砖诐. 讜讛谞讛 讻谉 讛讜讗 讛住讚 讘讬转讜 讘讝讛"讝 讗讬谉 专拽讘 讘注爪诪讜转讬讜 讜讘驻"拽 讚诪"拽 诪爪讬讬谞谉 讘住讬讚 注诇 讛拽讘专讜转 讘诪拽讜诐 注爪诪讜转 砖讗讬谉 讘讛诐 专拽讘讜谉 讜诇讗 讘讘砖专 砖诪转注讻诇 注"砖 讜讛讬讬谞讜 诪讛讜 诇住讜讚 讘讬转讜 讗"诇 讝讛 砖住讚 讘讬转讜 讗讬谉 专拽讘 讘注爪诪讜转讬讜 诪讛讜 诇住讜讚 拽讘专讜 讜诇讘谞讜' 注诇讬' 爪讬讜谞谉 注诇 注爪诪讜转讬讜 砖讗讬谉 砖讜诇讟 讘讛诐 专拽讘讜谉:


讝讜讻讛 讜专讜讗讛 讘砖诪讞转讛 讻转讘转讬 讘诪拽讜诐 讗讞专 讚诪讻诇诇 讛谉 讗转讛 砖讜诪注 诇讗讜 诪讬 砖讗讬谞讜 诪转讗讘诇 讗讬谞讜 讝讜讻讛 讜专讜讗讛 讘砖诪讞转讛 驻讬' 讗讬谞讜 讝讜讻讛 讗讘诇 诪"诪 专讜讗讛 讘砖诪讞讛 讜讬爪注拽 诪讻讗讘 诇讘 讜讚讘专 讝讛 诪讘讜讗专 讘诪住' 砖讘转 住"驻 诪讬 砖讛讞砖讬讱 讗祝 讛诐 谞专讗讬' 讻诪砖诪砖讬' 讜讻讜' 注"砖:


讜诪讬讜诐 砖驻砖讟讛 诪诇讻讜转 讜讻讜' 讚讬谉 讛讜讗 砖谞讙讝专 注诇 注爪诪谞讜 砖诇讗 诇讬砖讗 谞砖讬' 讘诪专讚讻讬 讚讬讘诪讜' 住"诇 讻驻砖讜讟讜 讜讻' 诪砖讜"讛 讗讬谉 讻讜驻讬' 注转讛 注诇 拽讬讜诐 驻"讜 讜诇讗 诇诪讬 砖砖讛讛 注砖专 砖谞讬' 诇讙专砖 诪砖讜诐 讚讘诇讗"讛 专讗讜讬 讛讬' 诇讙讝讜专 砖诇讗 诇讬砖讗 谞砖讬' 讜讻讜' 讜诪讬讬转讬 诇讬' 讘"砖 讘讗"注 住讬' 讗' 注"砖. 讜讘讚专讜砖 讗诪专转讬 讚讻讜讜谞转 讞讝"诇 讛讬' 讻讬 讛拽讘"讛 谞砖讘注 讘砖诪讜 讛讙讚讜诇 砖诇讗 诇讻诇讜转 讝专注 讬砖专讗诇 讘砖讜诐 讗讜驻谉 讜讗诇讜 讛讬' 诪诇讻讜转 讙讜讝专 诇讛砖诪讬讚 讜诇讛专讜讙 讜诇讗讘讚 讗转 讻诇 讛讬讛讜讚讬' 注"讻 讛讬' 讛拽讘"讛 讙讘讜专 讜诪讜砖讬注 讬转"砖 讗诇讗 砖讙讜讝专讬' 讙讝讬专讜转 讜讬砖专讗诇 拽讬讬诪讬' 讜讛拽讘"讛 诪住转讬专 驻谞讬诐 注"讻 专讗讜讬' 砖讗谞讞谞讜 谞讬拽讜诐 讜谞讙讝讜专 讻诇讬' 注诇 讝专注 讗讘专讛诐 注"讬 讘讬讟讜诇 驻"讜 讜注"讻 讬拽讜诐 讛' 讜讬讜砖讬注. 讗诪谞诐 讗讬讻讗 诇诪讬讞砖 砖讛专砖注讬' 砖讗讬谞诐 砖讜诪注讬' 诇拽讜诇 讞讻诪讬' 讬讝讬讚讜 讜讬砖讗讜 谞砖讬诐 讜讬讜诇讬讚讜 讜讻讬讜谉 砖讬转拽讬讬诐 讝专注 讬砖专讗诇 讘砖讜诐 讗讜驻谉 讘注讜诇诐 诇讗 讬讛讬' 讛讻专讞 诇讛讙讗诇. 讜讬转诪注讟讜 讛爪讚讬拽讬' 讜讬转专讘讜 讝专注 专砖注讬 讬砖专讗诇. 讜讝讛 讛讬' 谞"诇 讟注谞转 诪专讬诐 注诐 注诪专诐 讙讝讬专转讱 拽砖讛 诪砖诇 驻专注讛 讻讬 注诪专诐 讙专砖 讗砖转讜 讜住讘专 讻诇 讬砖专讗诇 讬讙专砖讜 谞砖讜转讬讛诐 讜谞诪爪讗 讝专注讜 砖诇 讗讗注"讛 讻诇讛 诪讗诇讬讜 讜讬诪讛专 讬砖讜注讛 讜讬讞讬砖 驻讚讜转. 讗讘诇 谞讻讝讘讛 转讜讞诇转讜. 讻讬 注诪讚讜 讛爪讚讬拽讬' 讜讙专砖讜 谞砖讜转讬讛诐 讜讛专砖注讬' 诇讗 讙专砖讜 注"讻 讗诪专讛 诪专讬诐 讙讝讬专转讱 拽砖讛 诪砖诇 驻专注讛:


诇讬砖讜注 讛讘谉 谞"诇 注"讚 砖拽讜专讬谉 诇住讚专 谞讝讬拽讬谉 住讚专 讬砖讜注讜转 讛"谞 拽讜专讬谉 诇讬讜诐 讛诪讬诇讛 讬讜诐 讬砖讜注 讛讘谉 讻讬 诪讝讬拽讬' 讗讜转讜 砖讛专讬 诪砖讜"讛 讗讬谉 讗讜诪专讬' 砖讛砖诪讞讛 讘诪注讜谞讜 诪砖讜诐 讚讗讬讻讗 爪注专讗 诇讬谞讜拽讗 注"讻 讛讜讛 讻注讬谉 讛讬讝拽 讛讘谉 拽讜专讬' 诇讜 讬砖讜注 讛讘谉:





驻转讞 注讬谞讬诐

讗诇讗 讗"讻 专讜讘 讛爪讘讜专 讬讻讜诇讬谉 诇注诪讜讚 讘讛 讜讗诪专 专讘 讗讚讗 讘专 讗讛讘讛 诪讗讬 拽专讗讛 讘诪讗专讛 讗转诐 谞讗专讬诐 讜讻讜'. 讛"讙 讘讬诇拽讜讟 讜讘注讬谉 讬注拽讘 讜讻谉 讛讘讬讗讛 讛专讘 讛谞诪拽讬 讜讻谉 讬砖 诇讚拽讚拽 诪讚讘专讬 专砖讘"诐 讜讘讛讻讬 驻诇讟讬 诇谉 诪拽讜砖讬转 讛专讘 讘讗专 砖讘注 讘转讜住驻讜转讬讜 驻"拽 讚讛讜专讬讜转 讜讻诪"砖 讗谞讬 讘注谞讬讬 讘住驻专讬 讛拽讟谉 砖注专 讬讜住祝 砖诐 讚祝 讻"讘 注"讙 讘住"讚 注"砖:


砖谞讗诪专 讗诐 诇讗 讗注诇讛 讗转 讬专讜砖诇诐 注诇 专讗砖 砖诪讞转讬 讜讻讜'. 讻讚 讛讜讬谞讗 讟诇讬讗 砖诪注转讬 诪砖诐 讻转 讛拽讜讚诪讬谉 砖驻讬专砖讜 讛驻住讜拽 讛讝讛 讗诐 讗砖讻讞讱 讬专讜砖诇诐 讜讻讜' 注诐 讛讗 讚驻专讜砖讬诐 讜专' 讬讛讜砖注 讗讘诇 诇讗 讛讬讛 诪转讬砖讘 讬驻讛. 讜注转讛 谞"诇 诇讬砖讘 讛驻住讜拽 讘讗讜驻谉 讝讛 讚讬诇谉 讗诪专讬 讚讬诇讛讜谉 讛讬讗 讗诐 讗砖讻讞讱 讬专讜砖诇诐 转砖讻讞 讬诪讬谞讬 讜讚讬谉 讛讜讗 砖诇讗 谞讗讻诇 讘砖专 砖诪诪谞讜 诪拽专讬讘讬谉 拽专讘谞讜转 讜诇讗 谞砖转讛 讬讬谉 讚诪谞住讻讬谉 注诇 讙讘讬 讛诪讝讘讞. 讗诪谞诐 讗诐 讻讻讛 讗注砖讛 讚讬谉 讛讜讗 砖诇讗 谞砖转讛 诪讬诐 砖讻讘专 讘讟诇 谞住讜讱 讛诪讬诐 讻诪讜 砖讗诪专 诇讛诐 专' 讬讛讜砖注. 讜讝"砖 转讚讘拽 诇砖讜谞讬 诇讞讬讻讬 砖诇讗 诇砖转讜转 诪讬诐 讙诐 讻谉. 讜讗"讻 诇讗 讗驻砖专 讗诇讗 讻讱 爪专讬讱 诇注砖讜转 砖谞注砖讛 讝讻专讜谉 讻诪"砖 住讚 讗转 讘讬转讜 讘住讬讚 讜诪砖讬讬专 讘讜 讜讻讜'. 讜讝"砖 讗诐 诇讗 讗讝讻专讻讬. 讻诇讜诪专 讗诐 诇讗 讗驻砖专 砖诇讗 诇讗讻讜诇 讘砖专 讜讬讬谉 讜诪讬诐. 讛转讬拽讜谉 讛讜讗 讗讝讻专讻讬 诇注砖讜转 讝讻专讜谉 讘注诇诪讗. 讜讻谉 讛讬讛 爪专讬讱 诪讬讜诐 砖驻砖讟讛 诪诇讻讜转 讜讙讜讝专转 讙讝专讜转 砖诇讗 诇讬砖讗 讗砖讛 讜诇讗 诇讛讜诇讬讚 讘谞讬诐 讗讱 诇讗 讗驻砖专 讚讝专注讜 砖诇 讗讘专讛诐 讗注"讛 讻诇讛 讜诪"诪 讬转谉 讗驻专 诪拽诇讛 讘专讗砖 讞转谞讬诐 讜讻讜' 讜讝"砖 讗诐 诇讗 讻诇讜诪专 讗诐 诇讗 讗驻砖专 砖诇讗 诇讬砖讗 讗砖讛 讜讻讜'. 诪"诪 讗注诇讛 讗转 讬专讜砖诇诐 注诇 专讗砖 砖诪讞转讬 砖讬转谉 讗驻专 讜讻讜' 讻诪讜 砖讗诪专讜 讘砖诪注转讬谉 注诇 讛讗讬 拽专讗:

